YAZARLAR 10:39 / 02.12.2020\nMilli Ordumuzun rəşadəti sayəsində zəfərlə başa çatan 44 günlük Vətən müharibəsi haqqında hələ çox danışılacaq. Hərbi xronikalarda, bədii əsərlərdə, sənədli filmlərdə əksini tapacaq bu döyüşlər tariximizə qızıl hərflərlə yazıldı. Aradan illər ötəcək, nəsillər dəyişəcək, ancaq bu döyüşlər Azərbaycanda daim fəxr və qürur hissi ilə xatırlanacaq.\nMilli Ordumuzun həm müasir silahları, həm döyüş hazırlığı, ən əsası isə zabit və əsgərlərimizin mərdliyi, əzmi və zabitlərimizin peşəkarlığı qısa vaxt çərçivəsində düşmənin "məğlubedilməz ordusu”nu darmadağın edərək onun başıpozuq qruplaşmalardan ibarət olduğunu real şəkildə meydana qoydu. Düşmənin silahlı bölmələri üçün kabusa çevrilən Azərbaycan Ordusunun güclü olduğunu hətta ermənilərin yüksək çinli zabitləri də etiraf etdilər: "Azərbaycan əsgərləri ilə döyüş zamanı elə təəssürat yaranırdı ki, sanki dəniz dalğası ilə döyüşürük. 400 nəfərdən ibarət kolonu görüb atəş açırdıq. Amma onların ardınca iki dəfə çox qüvvə gəlirdi. Əsgərin çiyninə güllə dəyir, o isə bunu sanki hiss etmirdi. Terminator kimi üzərimizə gəlməkdə davam edirdi. Əlbəttə, bu cür qüvvəyə qarşı tab gətirmək mümkün deyildi...”\nDöyüş zamanı yaralanan silahdaşlarını çiyninə alıb yüksəklikləri fəth edən döyüşçülərimizin igidliyi dillərdə əzbərdir. Güclü ordunun əsgəri də mətin olur, Vətənin, xalqın haqlı mübarizəsinin önündə gedir, ölüm-dirim savaşında rəşadət göstərir. Bu Vətən müharibəsində ordumuzun əsgər və zabitləri, savaşa könüllü qatılan Azərbaycan oğulları qəhrəmanlıq, hərb sənətində cəngavərlik nümayiş etdirdilər. İllərlə həsrətində olduğumuz ana yurdun torpaqlarını qanı-canı bahasına işğaldan azad edən, Qarabağ səmasında üçrəngli bayrağımızı dalğalandıran hərbçilərimizə indi körpədən tutmuş, ahıl yaşına çatmış hər kəs böyük rəğbət bəsləyir. Şəhidlərimizə Allahdan rəhmət diləyir, dövlət bayrağımızla birgə şəhər və kəndlərimizin ən mötəbər guşələrini qəhrəman əsgər və zabitlərimizin şəkilləri ilə bəzəyirlər.\nTəbii ki, belə igid oğulların həyatı, döyüşlərdə göstərdiyi şəxsi nümunə gənc nəsilin hərbi vətənpərvərlik tərbiyəsində əhəmiyyətli rol oynayacaqdır.\nErməni qəsbkarlarına qarşı ölüm-dirim savaşı aparan ərənlər cərgəsinə iki dəfə Sovet İttifaqı Qəhrəmanı general Həzi Aslanovun davamçıları olan cəsur tankçılarımız Amid və Pərvin Həsənov qardaşları da şərəfli iz qoyublar.\nQeyd edək ki, qardaşlar bu ilin sentyabrın əvvəllərində Moskva vilayətinin Alabino hərbi poliqonunda keçirilən "Tank biatlonu - 2020" yarışının final estafetində iştirak ediblər. Rusiya, Çin və Belarus komandaları ilə yarışan Azərbaycan tankçıları final mərhələsində 16 ölkə arasında dördüncü yeri tutublar. Ölkəmizi dünya tankçılarının yarışlarında təmsil edən qardaşlardan biri - Pərvin Həsənov sentyabrın 27-dən "dəmir pələngi” ilə Vətən müharibəsinə qatılıb, sərrast atışla düşmənin neçə-neçə hədəfini darmadağın edən cəsur tank heyəti sədləri aşaraq irəliyə - zəfərə doğru irəliləyib. Cəbrayıl rayonu istiqamətində döyüşlərdə ağır yaralanıb. Sol qolu amputasiya olunan Pərvin Həsənov artıq sağalıb və bugünlərdə doğma el-obasına –Masallı rayonunun Xırmandalı kəndinə qayıdıb. Cəsur tankçımızı həmkəndliləri böyük coşqu ilə qarşılayıblar. Hərbçimizin anası Şəfayət Həsənova döyüşə atılan doğma övladlarına "ya şəhid ol, ya qazi deyən” mərd Azərbaycan qadınlarındandır. Deyir: "İki oğlum cəbhədə idi. İkisi də tankçıdır. Biri qazi olaraq gəlib, digəri isə tank komandiridir. Fəxr edirəm ki, belə övladlarımız var, lazım gəlsə bu oğlumu yenə Vətən naminə savaşa yollayarram, təki Vətən sağ olsun!"\nPərvinin atası Telman Həsənov deyir ki, mən təkcə öz oğlanlarımla deyil, torpaqlarımızın azadlığı uğrunda döyüşən bütün əsgər və zabitlərimizlə qürur duyuram. Bütün şəhid analarının önündə baş əyirəm.\nBəli, bu, bizim sevdiyimiz, fəxr etdiyimiz, güvəndiyimiz ordumuzun qoçaq əsgər və zabitlərinin ata-analarının ürək sözləridir.\nŞəkildə. Cəsur tankçı Pərvin Həsənov doğma kəndində böyük sevinc hissi ilə qarşılanarkən.


Azərbaycan əhalisinin 70 faizinin əməyi istismar olunur - ARAŞDIRMA\nBu gün işə qəbul zamanı işə götürənlə işçi arasında əmək müqaviləsinin bağlanmaması bir çoxlarının əməyinin istismarına səbəb olur.\nÜmumiyyətlə, hər-hansı bir vətəndaşın işçi kimi öz hüququnu bilməməsi işəgötürən-işçi münasibətlərinin rəsmiləşdirilməsində və əməyin ödənişinin təşkilində problemlər yaradır. Daha sonra sığorta-pensiya sisteminin dayanıqlı inkişafına da öz mənfi təsirini göstərir.\nHəmçinin, əksər hallarda müəssisələrdə işçilərin əmək haqlarının ödənilməməsi və ya minimum səviyyədə göstərilməsi hallarına rast gəlinir. Əmək müqaviləsi imzalamadan çalışmaq və yaxud alınan əmək haqqının tam miqdarda rəsmiləşdirilməməsinə göz yummaq gələcək pensiya – müavinət təminatından məhrum etmək deməkdir. Pensiya – müavinət təminatında işçilərlə əmək müqaviləsinin bağlanılması, əmək haqlarının leqallaşdırılması, məcburi dövlət sosial sığorta haqlarının vaxtında ödənilməsi mühüm rol oynayır. Ancaq təəssüflər olsun ki, əmək müqaviləsinin bağlanmaması vətəndaşın bütün bu imkanlarını əlindən alır.\nRəsmi statistikaya əsasən, Azərbaycanın əmək bazarının 70%-ə yaxını qeyri-formal əmək bazarıdır. Vətəndaşların Əmək Hüquqlarını Müdafiə Liqasının sədri, hüquqşünas Sahib Məmmədov bildirir ki, bu, insan əməyinin istismarı deməkdir: "Belə hallar çox olur ki, vətəndaşı 1-2 ay işlədib əmək haqqı vermirlər. Sonra məlum olur ki, heç əmək müqaviləsi də yox imiş. Bu da ciddi qanun pozuntusudur. Əmək müqaviləsinin bağlanmaması inzibati məsuliyyət yaradır və işə götürən buna görə çox ciddi məsuliyyət daşıyır. Belə ki, hüquqi şəxs 25 min manata, vəzifəli şəxs 5 min manata qədər cərimə oluna bilər".\nS.Məmmədovun sözlərinə görə, əmək müqaviləsi ən azı 2 orijinal nüsxədən ibarət ibarət olmalıdır: "Biri işçidə, biri də işəgötürəndə qalmalıdır. Bəzən olur ki, işçiyə müqavilənin surətini verirlər, bu, yolverilməzdir. Həmçinin, müqavilə Əmək Məcəlləsinin 43-cü maddəsinə uyğun qaydada bağlanmalıdır. Ancaq bu, yoxdur".\nİşçilər bu bəhanələrlə aldadılır\nOnu da qeyd edək ki, vətəndaşların əməyi sınaq müddətinə götürülmək bəhanəsi ilə də istismar olunur. Belə ki, sınaq müddəti ərzində işə götürülənlə heç bir müqavilə bağlanılmır və ona əmək haqqı da ödənilmir. Daha sonra isə işçi işinin öhdəsindən gəldiyi halda da işdən uzaqlaşdırılır. Ancaq müsahibimiz bildirir ki, qanuna əsasən, sınaq müddətinin məsələyə dəxli yoxdur: "Sınaq müddətində işə götürülən işçiyə də eyni dərəcədə əmək haqqı verilməlidir. Əmək müqaviləsində yalnız yazıla bilər ki, müqavilə filan müddətə və ya müddətsiz bağlanılır. İşçi işə başlayanda o, 15 gün, 1 ay və ya maksimum 3 aya qədər sınaq müddətinə götürülə bilər. Bu halda belə əmək müqaviləsi də lazımi qaydada bağlanmalıdır. Dövlət qurumunda və ya özəl şirkətdə çalışmağın da müqaviləyə dəxili yoxdur. Onu da deyim ki, taksilərin üstündə əmək müqaviləsinin bağlanmasına dair elanlar, çağırışlar var. Ancaq elə taksi şoferlərinin əksəriyyətinin əmək müqaviləsi yoxdur".\n"Biz səni işə götürməmişdik"\nHüquqşünas Kamran Məmmədov isə qeyd edir ki, əmək müqaviləsi işə götürənlə işçi arasında razılaşdırılmış şərtlər əsasında ola bilər: "Müqavilə, ən əsası, Əmək Məcəlləsinin tələblərinə riayət olunmaq şərti ilə qarşılıqlı surətdə hər kəsin iradəsindən asılı olaraq bağlanır. Bu gün ən böyük problem odur ki, müqavilə bağlanarkən işçi tərəfə təqdim olunmur. Yəni müqavilə iki nüsxə şəkində olur, biri işəgötürən, biri isə əks tərəfdə olmalıdır. Lakin əksər hallarda şirkətlər bunu vətəndaşa, yəni işçiyə təqdim etmirlər. Onun şəxsi qovluğunda saxlanması və digər bəhanələrlə işə götürüldüyünə dair sənəd işçi şəxsə verilmir. Sonra həmin şəxs işdən çıxmaq istəyəndə bildirirlər ki, biz səni işə götürməmişdik. Bu zaman da mübahisələr yaranmağa başlayır və şəxs Əmək Müfəttişliyinə müraciət etməli olur. Məndə olan məlumata görə, Əmək Müfəttişliyi bu sahədə çox dəqiq xidmət göstərir ki, belə halların qarşısı alınsın".\nSonradan problem yaranmasın deyə...\nMüsahibimiz qeyd edir ki, hər bir şirkətin işçi qarşısında fərqli öhdəlikləri ola bilər: "Eyni zamanda, onlar arasında fərqli razılaşma ola bilər. Belə ki, işə götürülənin hər hansı bir bəndi və ya şərti dəyişmək hüququ var. Bu da danışıq yolu ilə həll oluna bilər. Məsələn, ola bilər ki, müqavilənin bir bəndində işçi iş saatı vaxtı yuxuya gedərsə, onun aylıq məvacibinin avtomatik olaraq silinməsi göstərilir. Bu kimi bəndi işçi qəbul etməyə bilər. Bu ya həmin günün maaşını verilməməsinə, və ya maaşın 10 %-inin silinməsi kimi şərtlərlə dəyişdirilə bilər. Ən vacibi odur ki, müqavilə qarşılıqlı şəkildə imzalansın və onun bir nüsxəsi işçidə qalsın. Çünki əmək kitabçası iş yerində qalır və sonra hər hansı bir problem yarananda işçinin əlində orada işlədiyinə dair heç bir dəlil , sənəd olmur. Bu kimi halların yaranmaması üçün əvvəlcədən əmək müqaviləsinin bir nüsxəsinin şəxsin özündə saxlanması böyük əhəmiyyət kəsb edir. Belə ki, bu şəxsin orada işlədiyinə dair bir sübutdur".\n"Bu, saxta sahibkarları varlandırır"\nK. Məmmədovun fikrinə əsasən, bu gün vətəndaşlar əsasən yeni yaranmış şirkətlər tərəfindən aldadılır və əməyi istismar olunur: " İşçini 3 ay sınaq müddətinə işə götürmək adıyla qəbul edirlər. Əmək müqaviləsi bağlanır. Müqavilənin şərtinə görə, 3 aydan sonra işçinin işi şirkət tərəfindən bəyənilərsə, 3 ay daxil olmaqla maaşı ödəniləcək, bəyənilmədiyi halda işçi kimi qəbul olunmur. Əslində burada böyük qanun pozuntuları var, çünki sosial müvazinət ödənişi olmalıdır, vergi ödənişində isə həmin şəxs işçi kimi göstərilməlidir. Bu şəkildə işçi aldadılır, onun işindən razı qalmadıqlarını bahənə edərək işdən çıxarırlar. Onun 3 ay iş müddəti başa çatdıqdan sonra artıq yeni bir "qurban "gəlir. Növbəti "qurban" da bu formada 3 ay işlədilir, sonra əmək haqqı ödənilmədən yola salınır. Bu da saxta sahibkarların varlanmasına gətirib çıxarır".


Azad Gənclik gənc siyasi liderlərin dərhal azad olunmalarını tələb edir\nAzad Gənclik təşkilatı_logo\nBakı Şəhər İcra Hakimiyyətinin aksiyaya icazə verməməsi qanunun pozulması kimi qiymətləndirilir\n“Azad Gənclik” müstəqil gənclər təşkilatı oktyabrın 20-də keçirilmiş aksiyada iştiraka görə rəsmi Bakının həbslərinə etiraz bəyanatı yayıb.\nTuran agentliyinin məlumatına görə, sənəddə gənclərin aksiyada iştirak etmələrini sərbəst toplaşmaq hüquqlarını gerçəkləşdirmələri adlandırır. Bu addımın “Sərbəst toplaşmaq azadlığı haqqında” qanunun müddəalarına uyğun olduğu qeyd edilir. Bakı Şəhər İcra Hakimiyyətinin aksiyaya icazə verməməsi qanunun pozulması kimi qiymətləndirilir.\nSənəddə polisin aksiyanın gedişinə müdaxiləsi, gənclərə və qadınlara xüsusi zorakılığı, gənc siyasi liderlərin, o cümlədən “Azad Gənclik” təşkilatının rəhbəri Ülvu Həsənlinin inzibati cəza almaları kəskin pislənilir.\nSon olaraq müəlliflər “Azad Gənclik” təşkilatının sədri Ülvi Həsənlinin, eləcə də digər gənc liderlərin təcili azadlığa buraxılmasını tələb edir, dünya birliyini isə vətəndaşların hüquqlarına hörmət edilməməsini qınamağa çağırırlar.


Binaqadi r. A.Kunanbayev 16 4 otaq , Binəqədi rayonu menziller satisi\nElan nömrəsi: 419555\nÜnvan: Binaqadi r. A.Kunanbayev 16\nBaxılıb: 289 , Tarix: 03.10.2019 Göndər\nƏ.Şıxlinski küç. Afrodita Şadlıq Sarayın yanı, 3 otaq , Xətai rayonu\nNəcəfqulu Rəfiyev küçəsi 29, 2 otaq , Xətai rayonu\nS.vurğun k, 3 otaq , Nəsimi rayonu\nTəbriz kuc, 3 otaq , Nərimanov rayonu\nNeftçi Qurban küçəsi, 3 otaq , Səbail rayonu\nQarabağ küçəsi-24, 2 otaq , Nərimanov rayonu\nev alqi satqisi ev elanlari ev alqi satqisi ünvan.az cam balkon telefon satanlar proqramlar qutu. az lalafo.az islenmis demir darvazalar kombi ustasi kondisioner ustasi kurslar hezi aslanov hezi aslanov kiraye evler hezi aslanovda kiraye heyet evleri heyet evi detoxic kredit tezbazar.az


Sistemləşmədən sonra jurnalistlərə daha çox güzəştlə bağlı layihələrlə çıxış edə bilərik - SƏDR\nAzərbaycan erməni hərbçini geri qaytardı İndikilər arvad deyil, şəhər qızları isə adamı... - Əli Mirəliyevdən ŞOK SÖZLƏR Səlcuk Bayraktar xanımı və qızı ilə Bakıda - FOTO Səlim Müslümovun atası sevincindən AĞLADI MN-dən "Müharibə veteranı" adı ilə bağlı - Açıqlama Meymunçiçəyi sürətlə yayılsa, quru sərhədlər açılmaya bilər - Professor Rusiya təklif verdi, ABŞ inanmır Səlim Müslümov ölüm ayağındadır - Şok SOCAR Heydər Əliyev adına Neft Emalı Zavodunun məşəl qüllələrində tüstülənmə haqda məlumat yaydı Ukraynadan sonra bu ölkəni 8 saniyədə... - Kadırovdan gündəmi dəyişəcək AÇIQLAMA\n“Media haqqında” qanun layihəsi jurnalistlər və media subyektləri üçün güzəşt və imtiyazların tətbiq olunmasını nəzərdə tutur.\nTurkustan.az-ın məlumatına görə, bunu Medianın İnkişafı Agentliyinin (MEDİA) İcraçı direktoru Əhməd İsmayılov Milli Məclisin İnsan hüquqları və Hüquq siyasəti və dövlət quruculuğu komitələrinin birgə iclasında videokonfrans formatında “Media haqqında” qanun layihəsinin ikinci oxunuşda müzakirəsi zamanı deyib.\nƏ.İsmayılov bildirib ki, qanun layihəsinin məqsədi sistemləşmənin təşkilidir:\n“Bu sistemləşmə təşkil olunduqdan sonra daha çox güzəşt və imtiyazların verilməsi ilə bağlı layihələrlə çıxış edə bilərik. Layihədə nəzərdə tutulmuş normalar bizə bu imkanı verir”, - deyə Ə.İsmayılov bildirib.\nƏ.İsmayılov vurğulayıb ki, “Media haqqında” qanun layihəsi qəbul olunduqdan sonra “Reklam haqqında” qanuna da dəyişikliklər edilə bilər:\n“Reklam məsələləri “Reklam haqqında” qanunla tənzimlənir. “Media haqqında” qanun qəbul olunursa, bu qanundan irəli gələn müvafiq dəyişikliklər və uyğunlaşdırma həyata keçiriləcək. Bununla bağlı məsələlər media nümayəndələri ilə müzakirə ediləcək”, - deyə Ə.İsmayılov vurğulayıb. (publika.az)


ABŞ Ukraynadakı seçkilәrә münasibәt bildirib | TRT Azerbaycan\nABŞ Ukraynadakı seçk...\nABŞ Ukraynadakı seçkilәrә münasibәt bildirib\nVaşinqton rəhbərliyi, Ukraynada keçirilәn prezident seçkilərinә münasibәt bildirib.\n26.05.2014 ~ 22.03.2020\nAğ Evdәn verilәn açıqlamada, ABŞ prezidenti Barak Obamanın seçkilərdə iştirakı səbəbiylə Ukrayna xalqını təbrik etdiyi qeyd edilib. Provokasya və şiddətə baxmayaraq milyonlarla Ukraynalının seçki mәntәqәlәrinә gedәrәk sәs vermәsini yüksәk qiymәtlәndirәn Barak Obama, prezident seçkilərinin ölkədә birlik-bәrabәrlik vә hәmrәylik üçün atılan əhəmiyyətli addım olduğunu, bütün Ukrayna vәtәndaşlarının bu vәsilә ilә narahatlıq və istәklәrini sәslәndirdiklәrini vurğulayıb.\nVaşinqton rəhbərliyinin demoktarik olaraq seçilmiş parlament və prezident ilə, siyasi və iqtisadi islahatların həyata keçirilməsi üçün әmәkdaşlıq edәcәyi ifadә edilәn açıqlamada, Vaşinqton Ukraynanın müstəqilliyi və ərazi bütövlüyünә dәstәk vermәkdә davam edәcәk deyilib.


Lent.az | Ailə | Niyə onu əvvəlki kimi sevmirəm? – SƏBƏBLƏRİ\n21 Noyabr 2017 / 17:53\nNiyə onu əvvəlki kimi sevmirəm? – SƏBƏBLƏRİ\nVaxtilə dəlilər kimi aşiq olduğunuz insanı indi əvvəlki kimi sevmir və bu münasibəti artıq bitirmək istəyirsiniz. Bəs bu böyük sevginin bitməsinə nəyin səbəb olduğunu heç düşündünüzmü? Aliem.az bu sual ətrafında düşünməniz üçün sizə yardım edəcək.


Gəncə: binaların qarşısında səyyar qəbul | Xalq Qəzeti\n14.02.2018 18:06 | Oxunma sayı: 430\nGəncənin Nizami Rayon İcra Hakimiyyətinin başçısı Nizami Hacıyev Yeni Gəncə yaşayış massivindəki iki binanın qarşısında vətəndaşların səyyar qəbulunu keçirib. Qəbulda DSMF-nin Nizami rayon şöbəsinin və rayon məşğulluq idarəsinin, Azərsu və Azərenerji ASC-nin, Azəriqaz İstehsalat Birliyinin, MKTİB-nin nümayəndələri iştirak ediblər.\nSəyyar qəbulda vətəndaşlar yaşadıqları çoxmənzilli binaların dam örtüklərinin təmiri, kanalizasiya xətlərində təmir-bərpa işlərinin aparılması,ərazinin yaşıllaşdırılması və işə qəbulla bağlı məsələlərə toxunublar.\nNizami Hacıyev vətəndaşların problemlərinin həlli istiqamətində aidiyyatı şəxslərə öz tapşırıqlarını verib. Qəbulda dinlənilən müraciətlərin çoxu yerindəcə öz həllini tapıb. Qəbul keçirilən ərazidə fevralın 17-də iməcilik keçirilməsi, ağac və gül kollarının əkilməsi nəzərdə tutulmuşdur. Qəbuldan razılıq bildirən vətəndaşlar onların problemlərinə diqqət və qayğı ilə yanaşan ölkə rəhbəri İlham Əliyevə, birinci vitse-prezident Mehriban xanım Əliyevaya minnətdarlıq ediblər.


"Qırmızı Xaç" sedri Donbasda itkin ve girov düşen azerbaycanlılarla bağlı müracietlere münasibet bildirdi - Azadliq Xeber\n“Qırmızı Xaç” sedri Donbasda itkin ve girov düşen azerbaycanlılarla bağlı müracietlere münasibet bildirdi\n25.02.2015 / 03:48 xeber –\n"Əsir və itkin düşmüş şəxslərin axtarılması və tapılması Beynəlxalq Qırmızı Xaç Komitəsinin mandatına aiddir. Ukraynanın Donetsk və Luqansk vilayətlərində baş verən hərbi münaqişə nəticəsində əsir və itkin düşən şəxslər də bizim diqqətimizdədir". APA-nın Moskva müxbirinin verdiyi məlumata görə, bunu Rusiya paytaxtında keçirdiyi mətbuat konfransında Beynəlxalq Qırmızı Xaç Komitəsinin (BQXK) sədri Peter Maurer deyib.\nUkraynada yaşayan azərbaycanlıların ölkənin münaqişə bölgəsində itkin və girov düşən mülki azərbaycanlılarla bağlı Beynəlxalq Qızıl Xaç Komitəsinə etdiyi müraciətə münasibət bildirən Peter Maurer bildirib ki, BQXK nümayəndələri indiyədək Ukraynanın münaqişə bölgəsinin hərbi və mülki əsirlərin saxlanıldığı 21 məntəqəsinə baş çəkib. Həmin məntəqələrdən 170 nəfər əsirlikdə olanı tapmışıq. Bu iş üzrə fəaliyyətimizi davam etdiririk".\nPeter Maurer Beynəlxalq Qırmızı Xaç Komitəsi üçün çox çətin dövr olduğunu söyləyib: "Hal-hazırda dünyanın bir çox yerlərində hərbi münaqişələr hökm sürür. Yaxın və Orta Şərq, Afrika və digər regionlarda hərbi münaqişələr neçə illərdir ki, davam edir. Biz, bir sıra çətinliklərlə qarşılaşırıq. Münaqişələr sırasına indi Ukrayna da qatılıb. 14 ay bundan qabaq BQXK demək olar ki, Ukraynada aktiv fəaliyyət göstərmirdi. İndi isə mövcud münaqişə ilə əlaqədar BQXK var gücü ilə münaqişə bölgəsində çalışır. Ukraynada vəziyyət çox gərgindir. Hərbi münaqişədən əziyyət çəkənlərin əksəriyyəti qocalar, qadınlar və uşaqlardır. Onların köçürülməsi ilə bağlı böyük problemlər mövcuddur. Biz münaqişə tərəflərini humanitar yardımların göstərilməsinə şərait yaratmağa çağırırıq. Ukraynanın cənub-şərqinə hər hansı bir yolla göndərilən və insanların əziyyətini yüngülləşdirən bütün humanitar yardımları yüksək qiymətləndiririk".


Nur-az.com - Xocalı soyqırımı barədə bilmədikləriniz\nXocalı soyqırımı barədə bilmədikləriniz\nBu faciə XX əsrin əvvəllərində azərbaycanlılara qarşı törədilən soyqrımların davamı idi\n"Mən bütün bunları yazmaya bilmirəm. İnsanların, uşaq və qadınların, hamilə gəlinlərin güllədən keçmiş bədənlərini unuda bilmirəm. Qoy, azərbaycanlılar məni bağışlasınlar ki, bütün bu qanlı və amansız sonluğu olan hadisələrdə əlimdən heç nə gəlmədi. Təkcə yazdığım məxfi arayışı həm Kremlə, həm də SSRİ Müdafiə Nazirliyi Baş Kəşfiyyat İdarəsinin generallarına göndərdim. Oxuyun, dedim. Biz rusların zabit şərəfi görün necə ləkələndi".\nKeçən əsrin 90-cı illərində artan xarici təziqlərin yaratdığı gərginlik və həyacanın şokundan heç cürə ayıla bilməyən ölkə vətəndaşları, “böyük qardaş” adlandırdıqları rusların Azərbaycan xalqına qarşı məkirli planlarının icrasından hələ xəbərləri yox idi. O vaxt azərbaycanlıların qəlbində mərkəzi hökumətə inam hələ tamam üzülməmişdi... Lakin, 90-cı illərdə Azərbaycan belə bir çətin psixoloji durumdaykən Qarabağın Ermənistana birləşdirilməsi haqqında ermənilərlə rusların gizli sövdələşmələri baş tutmuşdu.\nYeni ərazilər əldə edəcəklərindən vəcdə gələn ermənilər, Dağlıq Qarabağı seperatizm və terror yuvasına çevirmişdilər. Bir çox şərq ölkələrindən dəvət olunan dünyanın ən qatı başkəsənləri və cinayətkarları burada sərbəst fəaliyyət göstərirdilər. Onlar meşələrdə məskunlaşaraq, yollarda, cığırlarda pusqular quraraq sadə vətəndaşları qətlə yetirir, gecələr azərbaycanlıların yaşayış məntəqələrinə hücumlar təşkil edirdilər. Qarabağın türk sakinlərinin həyatına təhlükələr anba-an çoxalırdı. Burada yaşayan azərbaycanlılar bir kənddən digərinə getməyə çətinlik çəkir, hamı onları yaxalayacaq qəfil ölümdən necə yaxa qurtarmaq barədə fikirləşirdilər. Qarabağda vəziyyət tamamilə nəzarətdən çıxmışdı. Ermənilər rusların dəstəyi ilə Qarabağı Azərbaycandan qoparmaq üçün müharibəyə hazırlıq görürdülər.\nRusiya Ermənistan Hökumət rəhbərlərinin əli ilə Qarabağ cəbhəsindəki separatçı dəstələri və terror qruplarını silah-sursatla müntəzəm olaraq təmin etməyə çalışırdı. Ermənistan Hökumətinin rəhbərləri təcili tədbirlər həyata keçirməyi planlaşdırsada silahların daşınmasında ləngimələr qeydə alınırdı.\nErmənistandakı rus bazalarından Qarabağa silah-sursat daşınmasını həyata keçirmək üçün Qarabağla Ermənistan arasında yeganə quru yol olan Xankəndi-Şuşa-Laçın-Gorus yolunun Laçın məntəqəsindən keçən hissəsini ermənilər təhlükəli sayırdılar. Çünki Gorus – Laçın yolunun böyük bir hissəsinin azərbaycanlıların nəzarətində olduğundan burada onlar hərbi maşınların hərəkətinə məhdudiyyət qoyulmuşdular. Bu problemi aradan qaldırmaq üçün Ermənistan Xankəndi-İrəvan hava yolundan istifadə etsədə, silah-sursatın Helikokterlərlə daşımalarin nəticələri rus hərbçiləri üçün qaneedici deyildi. Artıq İrəvan – Xocalı marşurutu ilə yük təyyarələrinin hərəkətinə zərurət yaranmışdı.\nXocalı hava limanı isə azərbaycanlı hərbçilərin nəzarətində idi və bu liman ciddi şəkildə mühafizə olunurdu. Vəziyyətin çətinliyini tam dəqiqliyinə kimi qiymətləndirən rus kəşfiyyatı və Ermənistan Rəhbərliyi ilk olaraq Xocalı şəhərini işğal etməyi hədəf götürdülər.\nXocalı, Qarabağda yalnız hərbi strateji mövqeyinə görə deyil, həm də tarixi əhəmiyyətinə görə Azərbaycanın Mədəni həyatında mühüm yer tuturdu. Xocalı – Gədəbəy Mədəniyyətinin tunc dövrünə aid olan məişət nümunələri nəinki ölkəmizdə və həm də ölkəmizdən xaricdə belə əhəmiyyəti çox yüksək qiymətləndirilirdi. Xocalının işğal edilməsi Mədəniyyət Tariximizə çox ciddi zərbə olmaqla yanaşı, eyni zamanda bütünlüklə Qarabağın itirilməsinə situmul yaradırdı. Bunu Ermənistan tərəfi çox gözəl anlayırdı...\nBizim tədqiqatımız nəticəsində, Xocalının işğal edilməsi ilə bağlı hələ 1989-cu ildən hazırlıq getdiyi barədə rus kəşfiyyatının məlumatları aşkar edildi. Xocalı şəhərinin işğalında iştirak etmiş rus zabiti Vladimir Voronovun İrəvan şəhərində çap olunan “Şuşi” jurnalına 08.02.2006-cı ildə verdiyi müsahibədə bidirir ki, “Ermənistan Dağlıq Qarabağın hava dəhlizinə nəzarəti ələ keçirmək üçün Xocalı üzərinə hücumu hələ 1989-cu ildən planlaşdırılırdı”.\nBelə məlum olur ki, rus kəşfiyyat xidməti orqanları Xocalının işğalının planlaşdırılması və hücuma hazırlığın aparılması üçün Vladimir Voronovu hələ 1989-cu ildə xüsusi tapşırıqla İrəvana ezam etmişdi.\nErmənistan Müdafiə Nazirliyinin tapşırığı ilə 1989-cu ilin dekabrında Vladimir Voronov, Xocalı üzərinə hücuma hazırlıq üçün Sovet ordusunun xüsusi təyinatlı briqadalarında xidmət keçmiş könüllülərdən və xüsusi təyinatlı döyüşçülərdən ibarət tabor yaratmağa başladı. Hazırlıq dövrü, Ermənistanda fəaliyyət göstərən "Erkrapah-ım" (Torpaq mühafizəçiləri) adlı terror təşkilatının üzvləri Baqdasar Gevorkyan, Vano Siraderyan və Samvel Şarinyan rus zabiti Vladimir Voronovla danışıqlar apararaq, onları da Xocalıda döyüşmək üçün bu taborun tərkibində təlim keçməyə qatılmalarına razı saldılar.\nVladimir Varonov 1990-cı ilin birinci rübündə artıq 150 nəfərlik Xüsusi Təyənatlılardan ibarət taboru təşkil edərək, döyüş hazırlığı vəziyyətinə gətirmişdi. Ermənistanın Hərbi naziri Vazgen Sarkisyan bu xüsusi təyinatlı taborun qərargah rəisi vəzifəsinə tanınmış sovet kəşfiyyatçısı İvan Qukasovu, onun yardımçıları və məsləhətçiləri vəzifəsinə Alik Petrosyanı və Feliks Qeoxlyanı təyin edilmişdi.\nBu taborun mənzil qərargahı 1992-ci ilin fevral ayının sonlarına kimi Ermənistanın Noembryan rayonunun Krasnoselsk kəndi ərazisindəki rus hərbi bazasının təlim meydanında yerləşirdi.\n1991-ci ilin payızında Vladimir Varonovun toborunu Ermənistan Hərbi Nazirliyi Helikokterlərlə Dağlıq Qarabağa göndərdilər. V.Voronovun kəşfiyyatçılarının gətirdiyi məlumatından məlum oludu ki, 150 nəfərlik bir qüvvə ilə Xocalı şəhərini təslim etmək mümkün olmayacaqdır. Xocalı Hava Limanının əsasən milis işçiləri tərəfindən müdafiə edilməsi buradakı müdafiəçilərin döyüş qabiliyyətini daha da artırırdı. Hva Limanını ələ keçirməyə tam əmin olmasada V.Voronov öz döyüşçülərini Xocalı Hava Limanı üzərinə yeritməyə xəsislik etmədi. Xocalının müdafiəsində dayanan azərbaycanlı döyüşçülər yüksək əzmkarlıq göstərərək V.Voronovun xüsusi təyənatlılarının döyüş əzmini qırıb, geri oturda bildilər. Bu Ermənistan tərəfinin açıq aşkar məğlubiyyəti idi. Bu məğlubiyyət Ermənistanın ordu rəhbərliyini pərt etmişdi, onlar nəyin bahasına olursa olsun Xozalını təslim etməyə qərarlı idilər.\nQarabağda erməni tərəfini düşündürən əsas məsələrdən biri yenicə təşkil olunan ordunun silahlandırılması və böyük sayda ağır texnikanın bu komandanlığa cəlb edilməsi məsələsi idi. Bu məsələ Rusiyanın Xankəndindəki hərbi hissələri hesabına öz həllini tapdı.\nBelə ki, 1989-cu ildə güya millətlərarası münaqişənin yatırılması üçün Rusiyadan Qarabağa yeridilmiş SSSRİ-nin milis polkunun bütün bütün hərbi sursatı, texnikası və canlı qüvvəsi A.İ.Ter-Tadovesyanın sərəncamına verildi. Bundan başqa Rusiyaya məxsus 366-cıMotoatıcı alay da bütün heyəti və hərbi sursatı ilə birlikdə ermənilərin sərəncamında idi.\nTəyinatının ilk günləri ordu komandanı general Arkadi Ter-Tadevosyan Kərkicahan və Qaradağlı kəndlərinə sarsıdıcı zərbələr endirdi. Bundan generalın məqsədi özünü V.Varonovdan daha qbiliyyətli sərkərdə olduğunu göstərmək idi. O zaman bütün erməni silahlıları əsr götürə biləcəkləri azərbaycanlılara verəcəkləri ən qəddar cəza növləri haqqında düşünürdülər. Sanki onlar bir millət olaraq vəhşiləşmişdilər.\nHücum, 1992-ci il fevralın 25-dən 26-na keçən artileriya atəşləri ilə başladı. Hər tərəfdən ölüm saçan güllə yağşı altında Xocalı qan içində üzürdü. O gecə (qoca, uşaq, qadıın) heç kimə rəhm edilmirdi. Hərəkət edən hər nə varsa güllələnir, məhv edilirdi. Ölənlərin meyidləri təhqir edilir, sağ ələ keçən kişilər diri-diri ağaclardan asılır. Qadınlar isə əsgərlər tərəfindən zorlanırdı. Insanlarıın nalə və fəryadları ərşə qalxırdı. Ölümün pəncəsindən xilas olmağa çalışan insanlar parakəndə şəkildə hara gəldi qaçırdılar.\nXocalıda hücumda iştirak edən Rusiyadakı hərbi hissələrin birinin əks-kəşfiyyat şöbəsinin rəisi polkovnik V.Savelyev özünün Rus hökumətinə yazdığı "Məxfi arayışında" erməni silahlı dəstələri ilə Rusiya qoşun birləşmələrinin Dağlıq Qarabağda keçirdikləri hərbi əməliyyatlara şərh verərək yazırdı:\n"Mən bütün bunları yazmaya bilmərəm. İnsanların, uşaq və qadınların, hamilə gəlinlərin güllədən keçmiş bədənlərini unuda bilmirəm. Qoy, azərbaycanlılar məni bağışlasınlar ki, bütün bu qanlı və amansız sonluğu olan hadisələrdə əlimdən heç nə gəlmədi. Təkcə yazdığım məxfi arayışı həm Kremlə, həm də SSRİ Müdafiə Nazirliyi Baş Kəşfiyyat İdarəsinin generallarına göndərdim. Oxuyun, dedim. Biz rusların zabit şərəfi görün necə ləkələndi".\nKüçələrində o gecə küçələrində yalnız ölülər qalan Xocalı şəhərinə od vuruldu. Bu Bəşəriyyət tarixində görünməmiş qətl hadisəsi idi.\nBəzi spesfik xüsusiyyətlərinə görə özündən əvvəlkilərdən fərqlənsədə bu hadisə, XX əsrin əvvəllərindən azərbaycanlılara qarşı törədilən soyqrımların davamı idi... Tarixə qanla yazılan Xocalı faciəsi...


Operativ Qərargahın qadağası büdcəyə xeyli pul gətirdi\n19:06 17 Aprel 2021\n17:41 17.03.2021 (Yenilənib 17:46 17.03.2021) Qısa URL\nTədbir zamanı sanitar-karantin normaları pozan 10 nəfər 200 manat, obyektin sahibi Fuad Axundov isə 4000 manat miqdarında cərimə ediliblər.\nBAKI, 17 mart — Sputnik. Bakı şəhərinin müxtəlif rayonlarında karantin rejimi qaydalarının pozulması hallarının qarşısının alınması, habelə istifadəsi ictimai-iaşə obyektlərində qəti qadağan edilən qəlyan tütün məhsulunu müştərilərə təklif edən məkanların aşkar edilməsi istiqamətində Bakı şəhər Baş Polis İdarəsinin əməkdaşları tərəfindən profilaktik tədbirlər davam etdirilir.\nDaxili İşlər Nazirliyindən Sputnik Azərbaycan-a verilən məlumata görə, növbəti belə tədbir zamanı paytaxtın Nizami rayonunda yerləşən "VN" çay evində müştəri kimi əyləşən 4 nəfərin qəlyandan istifadə etdiyi müəyyən edilib. Həmin şəxslər barəsində İnzibati Xətalar Məcəlləsinin müvafiq maddəsi ilə protokol tərtib edilib və hər biri 200 manat miqdarında cərimə olunub. Obyektin işlədən Qoşqar Hüseynov isə polis əməkdaşlarının dəfələrlə etdikləri xəbərdarlıqlara baxmayaraq, onunla aparılan profilaktik söhbətlərdən nəticə çıxarmadığı üçün 4000 manat məbləğində cərimələnib.\nBakıda çay evlərində reyd\nHəyata keçirilən daha bir tədbir zamanı Xətai rayonunda yerləşən "Legenda" çay evində karantin qaydalarının pozulduğu müəyyən olunub. Tədbir zamanı sanitar-karantin normaları pozan 10 nəfər 200 manat, obyektin sahibi Fuad Axundov isə 4000 manat miqdarında cərimə ediliblər.\nAnaloji tədbirlər Xətai rayonunda yerləşən "Samavar" və "Kristal" çay evlərində də həyata keçirilib. Qeyd edilən məkanlara baxış zamanı müştərilərə qəlyan tütün məhsulu təklif edildiyi müəyyən edilib. Həmin obyektlərin icarədarları Nicat Həşimov və Asif Şahnəzərov, eləcə də karantin qaydalarını pozan müştərilər müvafiq qaydada cərimə olunublar.


Palitra qəzetiQalatasaray“ liderliyini qoruyub\nQalatasaray“ liderliyini qoruyub\nTarix: 07.05.2018 | Saat: 03:23:00 | E-mail | Çapa göndər\nMayın 6-da futbol üzrə Türkiyə Superliqasının XXXII turunda çempionluq uğrunda mübarizə aparan “Fənərbağça” komandası “Bursaspor” kollektivini qəbul edib.\nAZƏRTAC xəbər verir ki, görüş turnir cədvəlinin üçüncü pilləsində qərarlaşan İstanbul təmsilçisinin 2:1 hesablı qələbəsi ilə başa çatıb.\nOyunda hesabı ikinci hissənin 69-cu dəqiqəsində Furkan Soyalpın vurduğu qolla qonaqlar açıblar. Lakin meydan sahibləri əzmkarlıq göstərərək rəqiblərini məğlub etməyi bacarıblar. Əvvəlcə 71-ci dəqiqədə “Fənərbağça”nın sabiq futbolçusu Musa Sou topu öz qapısından keçirib. Oyunun sonlarında isə Fernandao komandasının qələbə topunu vurub.\nBu görüşdən sonra “Fənərbağça” komandası xallarının sayını 66-ya çatdıraraq turnir cədvəlində “Başakşehir” kollektivini qabaqlayıb və ikinci sıraya yüksəlib.\nGərginliyi ilə yadda qalan matçda baş hakim Fırat Aydınus “Bursaspor”un iki futbolçusuna və baş məşqçisinə qırmızı vərəqə göstərib.\nTurun maraqla gözlənilən digər qarşılaşmasında lider “Qalatasaray” səfərdə “Akhisarspor”la qarşılaşıb. Rəqibini 2:1 hesabı ilə məğlubiyyətə uğradan “Qalatasaray” çempionluğa doğru daha bir addım atıb.\nGörüşdə hesab oyunun əvvəllərində açılıb. Matçın 15-ci və 18-ci dəqiqələrində “Cim-bom”un futbolçusu Qery Rodriqes dubla imza atıb. Otuz üçüncü dəqiqədə meydan sahiblərinin futbolçusu Soner Aydoğdu qonaqların qapısına təyin olunan 11 metrlik cərimə zərbəsindən istifadə edə bilməyib. Lakin 51-ci dəqiqədə “Akhisarspor” hesab arasındakı fərqi azaldıb. “Qalatasaray”lı Serdar Əziz avtoqola imza atıb. Oyunun sonlarında isə “Qalatasaray”ın hücumçusu Bafetimbi Qomis rəqib qapısına təyin olunan penaltini dəqiq yerinə yetirə bilməyib.\nBeləliklə, bu oyundakı qələbə sayəsində “Qalatasaray” xallarının sayını 69-ya çatdırıb və Superliqadakı liderliyini qoruyub. Hesablarında 66 xal olan “Fənərbağça” və “Başakşehir” turnir cədvəlində ikinci və üçüncü yerləri bölüşürlər. Bu komandalardan üç xal geridə olan “Beşiktaş” dördüncü sırada qərarlaşıb. “Trabzonspor” 49 xalla beşincidir.\nQeyd edək ki, tur çərçivəsində keçirilmiş digər oyunlarda çempionluq uğrunda yarışan komandalardan "Başakşehir" komandası öz meydanında “Sivasspor”la heçə-heçə edərək çempionluq yolunda vacib xallar itirib.\nTura mayın 7-də keçiriləcək “Beşiktaş” – “Kayserispor” və “Göztəpə” – “Yeni Malatyaspor” oyunları ilə yekun vurulacaq.\n“Barcelona“ və “Yuventus“ Çempionlar Liqasının pley-off mərhələsinə yüksəldi


Qəhrəman hərbiçilərimiz istedadlı gənclərin gözü ilə - Reportaj | Hafta.az\n10:48 26.06.2021 Müəllif:Banu Hüseynli\nBu gün 26 iyun –Azərbaycan Respublikası Silahlı Qüvvələri Günüdür. Müstəqillik əldə etdiyimiz vaxtdan etibarən ilk dəfədir ölkəmiz bugünü qalib olaraq qarşılayır. İndi məğrur və rəşadətli Azərbaycan Ordusu 30 illik həsrətə son verib. Uzun illərdir həsrətində olduğumuz “Qarabağın işğaldan azad edilməsi” və “Bütöv Azərbaycan” bugünün reallığına çevrilib. Hafta.az bu əlamətdar günün anlam və önəminin ən qabarıq olduğu bir zamanda Silahlı Qüvvələr gününə yaradıcı gənclərin gözü ilə baxdı.\nBir müddətdir, sosial şəbəkələrdə Rəssamlıq Akademiyasını heykəltəraşlıq ixtisası üzrə bitirən tələbələrin Vətən müharibəsi qəhrəmanları haqqında hazırladıqları əl işləri böyük maraqla qarşılanır. Əməkdaşımız akademiyanın qonağı olub, tələbələrin bu maraqlı təşəbbüsünü bir də öz dillərindən öyrəndi.\nBu il universiteti heykəltəraşlıq ixtisası üzrə bitirən tələbələr – Təbriz Soltanlı general-mayor Polad Həşimovun, Müstəqil Balayev Vətən müharibəsinin yeganə xanım şəhidi Arəstə Baxışovanın, Leyla Məmmədova isə yaralı dostunu döyüş bölgəsindən çıxaran əsgərin heykəllərini hazırlayıblar.\nGənclər deyirlər ki, belə heykəllər heç də qısa zamanda ərsəyə gəlmir. Bu iş üçün azı 3 ay vaxt sərf edilir. Hazırladıqları materiallarda heykəllərin uzun müddət qala bilməsi üçün xüsusi qulluq və şərait lazımdır. Həmçinin onlar gələcəkdə əl işlərinin xalqa açıq yerlərdə qoyulmasını arzu edirlər.\nİlk müsahibimiz - diplom işi olaraq Tovuz rayonu istiqamətində gedən döyüşlərdə şəhid olan general-mayor Polad Həşimovun heykəlini hazırlayan tələbə Təbriz Soltanlı söyləyir ki, bu ideya ona ötən il Tovuz döyüşləri gedən vaxt gəlib:\n“Düzünü desəm, bir çoxları kimi mən də şəhid generalımızı döyüşlərdən öncə tanımırdım. Daha sonra onun həyatı haqqında oxuyub-öyrəndiklərim məndə şəhid general Polad Həşimova qarşı dərin hörmət və sevgi yaratdı. Ardınca isə qısa müddətdə - 4 günə generalın ortaölçülü büstünü hazırladım. Qərara gəldim ki, diplom işi olaraq onun böyük, möhtəşəm heykəlini düzəldim. Büst hazır olandan sonra heykəlin eskizləri üçün iş başına keçdim. Müəllimim Akif Əsgərov da bu işdə məni dəstəklədiyini və təşəbbüsü çox bəyəndiyini söylədi. Layihə üçün eskizlər təsdiqləndikdən sonra heykəlin hazırlanmasına başladım”.\nGənc heykəltəraşın sözlərinə görə, yaxşı heykəltəraş həm də yaxşı rəssam olmalıdır. Onun gələcək planları isə özünü daha da təkmilləşdirib işinin peşəkarı olmaqdır:\n“İstərdim ki, bir heykəltəraş kimi fəaliyyətimi davam etdirə bilim. İndi tələbəyəm, günün çox hissəsini burada keçirirəm. Buranı bitirəndən sonra sənətimi davam etdirmək üçün məcburam emalatxana açım. O da heç asan görünmür. Hər bir halda ümidlərim böyükdür”.\nMüstəqil Balayev də tələbə yoldaşı Təbriz kimi bu təşəbbüsün onda hələ müharibə başlayan ərəfədə formalaşdığını söylədi:\n“Bir neçə ay öncə Arəstə xanımın büstünü hazırlamışdım. Elə düşündüm ki, diplom işinə də heykəlini düzəldim. Onlar Vətən uğrunda canlarından keçib, xatirələrini əbədiləşdirməyi özümüzə borc bilirik”.\nSöhbət əsnasında məlum oldu ki, Müstəqil üçün heykəltəraşlıq sevgisi ailədən gəlirmiş. Atası İlqar Balayev uzun illərdir Masallı rayonunda bu işlə məşğuldur. Həmçinin ailənin digər üzvləri – qardaşları da heykəltəraşdırlar:\n“Böyük qardaşım Rəssamlıq Akademiyasını bitirib. Hazırda rayonda atamla birgə oradakı emalatxanamızda çalışır. Biz hər birimiz öncə atamızdan dərs alıb bura gəlmişik. Yəqin ki, mən də orda işləyəcəyəm, ancaq çox istərdim, burada qalıb, fəaliyyətimə paytaxtda davam edim. Peşəmdə daha da təkmilləşib, dünyaca məşhur heykəltəraş olmaq istəyirəm”.\nDaha bir həmsöhbətimiz isə gənc və istedadlı xanım heykəltəraş Leyla Məmmədova oldu. O, “Vətən naminə” adlandırdığı kompozisiyada döyüş bölgəsindən yaralı dostunu çıxarmağa çalışan mərd Azərbaycan əsgərini təsvir edib. Gənc heykəltəraşın ilham mənbəyi Şuşanı azad etmək üçün əliyalın düşmənlə vuruşan əsgərlərin döyüş xatirələri olub:\n“Kompozisiyada şəxsiyyət əks edilməyib, bu, ümumi ordumuzun şücaəti ilə bağlıdır. Əsgərlərimizin dilindən eşitdiklərim, onların döyüş yoldaşlarını xilasetmə anları məni çox təsirləndirib. Xüsusən də Şuşa döyüşləri zamanı yaralı əsgər yoldaşı da Şuşanı görsün deyə, onu öz çiyinlərində daşıyan Azərbaycanlının məğrurluğu... O döyüşçülərin əksəriyyəti ölkənin müxtəlif bölgələrindən gəlmişdi, bir-birlərini heç tanımırdılar. Tək məqsədləri Şuşaya qalxmaq və oranı azad etmək idi. Bu anları canlandırmaq və heykəllərdə əks etdirmək mənim üçün böyük qürurdur”.\nLeyla Məmmədova gələcək fəaliyyəti haqqında danışarkən bildirdi ki, əsas məqsədi müharibə dəhşətlərini və ordumuzun qəhrəmanlığını kompozisiyaları ilə insanlara çatdırmaqdan ibarətdir:\n“Doğrusu, gələcəklə bağlı nə deyim, bilmirəm. Müharibənin bitməsi 1 il olmayıb, mən hələ də o ab-havadan çıxa bilməmişəm. Bundan sonra da kompozisiyalarımın böyük hissəsini müharibə təşkil edəcək”.\nDiqqətinizə çatdıraq ki, tələbələrin işləri bununla da kifayətlənmir. Onlar daha öncə Aprel döyüşlərində şəhid olmuş qəhrəmanlarımızın, həmçinin bir neçə Vətən müharibəsi qəhrəmanının da büstlərini hazırlayıb, ailələrinə təqdim ediblər. Biz isə bir-birindən istedadlı bu gənclərimizə gələcək fəaliyyətlərində uğurlar arzulayır, şans diləyirik. Ümid edirik, gələcəkdə peşələri ilə ölkəmizi xaricdə layiqincə təmsil etmək imkanları yaranar.\nOxunma sayı 5897


Son dəqiqə! Müdafiə Nazirliyi bəyan etdi: Vuracağıq! - DoğrusözTv.Az\nBəziləri deyirdilər ki, bu qədər silah-sursat nəyimizə lazımdır, onsuz da müharibə aparmayacağıq… – Deputat\nErmənistan silahlı qüvvələrinin 556-cı alayının taboru sıradan çıxarılıb – MN\nTürk Şurasından dəstək: Biz bu savaşda Azərbaycanın yanındayıq\nƏrdoğan Ermənistanı silahla təmin edən ölkələrin adlarını açıqladı: “Açıq şəkildə…”\nSon dəqiqə! Müdafiə Nazirliyi bəyan etdi: Vuracağıq!\nSeyid İsmayıl Abbasov 1 həftə ago\nOxunma vaxtı:40 Saniyə\nErmənistan müdafiə nazirliyi etiraf etdi ki, atəş zərbəsi ilə sıradan çıxarılan əməliyyat-taktiki raket kompleksləri (ƏTRK) Azərbaycanın işğal olunmuş Kəlbəcər rayonunda, mülki obyekt və infrastrukturun olmadığı ərazidə tam döyüş növbəsində və tətbiqə hazır vəziyyətdə olub. Müdafiə Nazirliyindən (MN) Oxu24.com-a verilən məlumata görə, həmin ƏTRK-lar Azərbaycan ərazisindəki mülki obyektləri və infrastrukturu hədəfə almışdı. Ermənistan müdafiə nazirliyinin guya Ermənistan ərazisindən Azərbaycanın yaşayış məntəqələrinə atəş açılmaması barədə bəyanatları isə açıq-aşkar yalandır. Gəncə, Mingəçevir və digər yaşayış məntəqələrimizin məhz Ermənistan ərazisindən atəşə tutulması danılmaz faktdır. Azərbaycanın Ermənistan ərazisində hər hansı hərbi hədəf və maraqları yoxdur. Əksinə, Ermənistan öz ərazisindən Azərbaycanın yaşayış məntəqələrini atəşə tutmaqla qəsdən münaqişənin coğrafiyasını genişləndirmək məqsədini güdür. Bildiririk ki, mülki əhalimiz və yaşayış məntəqələrimizin təhlükəsizliyini təmin etmək məqsədilə legitim hərbi hədəflərin zərərsizləşdirilməsi hüququnu Azərbaycan bundan sonra da özündə saxlayır.\nQubadlıda düşmənin "Toçka-U" taktiki raket kompleksi məhv edildi - General-mayor\nÇ Okt 14 , 2020\n“Oktyabrın 12-də Mingəçevir və Gəncə şəhərinə Ermənistan ərazisindən raket zərbəsi endirilib. Əgər dünən həmin raket kompleksləri məhv deyilməsəydi, bu raketlər Bakıya da çata, hətta Dağlıq Qarabağa keçsə, məsafəsi Bakını da ötə bilərdi”. Dogrusoztv.Az xəbər verir ki, bu fikirləri Azərbaycan Hərbi Hava Qüvvələri komandanının müavini, HHQ-nin Qərargah rəisi general-mayor İkram Əliyev […]\nDTX Koronavirusla Mübarizəyə Dəstək Fonduna 800 min manat vəsait köçürüb\n63 yaşlı kişi evində ölü tapıldı (YENİLƏNİB)\nDövlət sahibkarlara, krediti olanlara və aztəminatlılara dəstək göstərəcək – RƏSMİ AÇIQLAMA\nTəcili: Baş Prokurorluq vacib video yaydı


Kompensasiya siyahısında adını tapmayanların nəzərinə!\n"Problemli kreditlərə görə kompensasiya alacaq vətəndaşlarımızın bəzisi Maliyyə Bazarlarına Nəzarət Palatasının istifadəyə verdiyi onlayn portalda öz ödənişi ilə bağlı məlumat əldə etmək istərkən onların sorğusu “əsas kredit borcu üzrə məlumatlar dəqiqləşdirilmə mərhələsindədir və məlumatlar dəqiqləşdiriləndən sonra portala daxil olunacaq” kimi cavablandırılır".\n"İslaminSesi.info" xəbər verir ki, bu barədə ekspert Vüqar Bayramlı sosial şəbəkələrdə yazıb. O bildirib ki, son günlər bizə olan müraciətlərdə bunun səbəbi və nə zaman dəqiqləşdirmənin başa çatacağı soruşulur:\n"Əvvəla, bu heç də həmin vətəndaşımıza kompensasiya düşməməsi anlamına gəlmir. Bu məlumatı alan vətəndaşlarımıza kompensasiya düşürsə, onlar öz vəsaitlərini bütün hallarda digərləri kimi bu ayın sonundan etibarən alacaqlar. Bizdə olan məlumata görə, dəqiqləşdirmə bəzi banklarda olan məlumatlar ilə Mərkəzləşdirilmiş Kredit Reysterində (MKR) olan rəqəmlərin üst-üstə düşməməsi ilə bağlıdır. Devalvasiyalar zamanı əsas kredit məbləğləri üzrə bəzi banklarda MKR-da olan rəqəmlərdən fərqli məlumatlar var. Devalvasiyalardan sonra, 2016-cı il fevralın 3-də, yaradılan palata devalvasiyalaradək olan bütün məlumatları dəqiqləşdirdikdə sonra kompensasiya məbləğlərini hesablaya bilər. Azərbaycan Prezidentinin imzaladığı fərmana əsasən bütün siyahılar sənədə təsdiq olunduqdan 45 gün ərzində dəqiqləşdirilməlidir. Bu o deməkdir ki, belə mesaj alan vətəndaşlarımız ilə bağlı məlumatlar ən geci aprelin 15-dək dəqiqləşdiriləcək. Deməli, ən geci növbəti bazar ertəsinədək bütün vətəndaşlarımızın kompensasiya məbləğləri ilə məlumatlar portala daxil olunmalıdır".qafqazinfo.az\nTEQLƏR: Kompensasiya siyahısında adını tapmayanların nəzərinə!


Azərbaycanda "Instagram" dələduzluğu - Diqqətli olun! » Qlobal.Az\nƏflatun Rufiyevin Beyləqana başçı gedəcəyi xəbərini kimlər yayır? - Alı Alıyevin adamları yoxsa...\nMəşhur iş adamına kimlər problem yaradır?\nBMT Azərbaycanda uşaqların cinsə görə seçilməsi haqda: Problem bizi narahat edir\n“Məndən az qala əmlakın dəyərində haqq tələb edirlər…” – Reyestr Xidmətinə ŞOK ittihamlar!\nEldar Əzizov "meriyanın hacı Ramizi"ni deşifrə edə biləcəkmi?\nƏliqismət Lalayev "Uşaq Avroviziya-2018” müsabiqəsinin təmsilçisinə uğurlar arzuladıAzərbaycanı "Uşaq Avroviziya-2018” yarışmasında təmsil edəcək Fidan Hüseynovanın "Sənin kimi olmaq" - "I wonna be like you" mahnısının klipi artıq müsabiqənın rəsmi "Youtube" səhifəsində, eləcə də, mü..\nDövlət büdcəsi açıqlandı: 2 milyard manatlıq fərq2019-cu ilin dövlət büdcəsinin gəlirləri və xərcləri məlum olub. Qaynarinfo xəbər verir ki, 2019-cu ilin dövlət büdcəsinin gəlirləri 22 milyard 917 milyon 500 min manat, xərcləri isə 24 milyar..\nƏflatun Rufiyevin Beyləqana başçı gedəcəyi xəbərini kimlər yayır? - Alı Alıyevin adamları yoxsa...Alı Alıyevin yaxınları Əflatun Rufiyevin Beyləqana icra başçısı təyin olunacağı xəbərini niyə yayırlar? Prezidentin işdən çıxartdığı Beyləqan rayon icra Hakimiyyətinin başçısı Vaqif Abdullaye..\nMəşhur iş adamına kimlər problem yaradır?AAAF parkın rəhbəri Tofiq Heydərov öz sosial şəbəkə profilindən müraciət yayıb. Azinforum.az xəbər verir ki, Heydərov AAAF Park-da vəziyyətin acınacaqlı olduğunu dilə gətirib və yaranan böhrana ..\nCənubi Qafqazda ilk dəfə: Azərbaycan bankı SWIFT-ə qoşulduKapital Bank müştəri məmnuniyyətinin artırılması və göstərilən xidmətlərin keyfiyyətinin daha da yaxşılaşdırılması üçün daha bir yenilik təqdim edib. Bank həm Azərbaycanda, həm də Cənub Qafqaz regionu..\nBMT Azərbaycanda uşaqların cinsə görə seçilməsi haqda: Problem bizi narahat edir"Uşaqların cinsə görə seçilməsi problemi bizi çox narahat edir". Virtualaz.org bildirir ki, bunu BMT-nin Əhali Fondunun baş müşaviri Fərid Babayev Azərbaycanda Gender əsaslı cinsi seçimin qarşısını..\nPrezident İlham Əliyev sərəncam imzaladıAzərbaycan Respublikası Prezidenti İlham Əliyev "Azərbaycan Respublikasının Cəzaların İcrası Məcəlləsində dəyişiklik edilməsi haqqında” Azərbaycan Respublikasının 2018-ci il 12 oktyabr tarixli 1281-VQ..\nZamirə Hacıyevanın bədxərcliyi londonluları şoka saldı: "Bu sərsəmlikdir!" (VİDEO)London sakinləri Azərbaycan Beynəlxalq Bankının keçmiş rəhbəri Cahangir Hacıyevin xanımı Zamirə Hacıyevanın cəmi bir neçə il ərzində məşhur "Harrods” univermağında 16 milyon funt sterlinq xərclədiyini..\n“Məndən az qala əmlakın dəyərində haqq tələb edirlər…” – Reyestr Xidmətinə ŞOK ittihamlar!"Son vaxtlar sahibkarlarla bağlı faktlar üzə çıxır. Bu, dəhşətli faktlardır. Dövlət nümayəndələri tərəfindən sahibkarlara qarşı nə qədər böyük ədalətsizliklər edilib. Onlara qarşı əsassız tələblər irə..\n"Bank BTB"nin gizlətdiyi hesabat üzə çıxdı - şok iddia"Bank BTB” ASC-nin aktivlərinin həcmi 2017-ci ilin analoji dövrü ilə müqayisədə cari ilin 9 ayı ərzində 21,44% və ya 53 milyon 461min manat artaraq 302,776 milyon manat təşkil edib. Hesabat dövründə b..\nAzərbaycanda "Instagram" dələduzluğu - Diqqətli olun!\n"Bu adam onlarla desəm, az olar, bəlkə də, yüzlərlə insana qarşı dələduzluq edib”.\nQlobal.Az Bizimyol.info-ya istinadən xəbər verir ki, Emil Əmiraslanov sosial şəbəkə istifadəçilərini diqqətli olmağa çağırıb. O, qardaşının başına gələnləri başqalarının yaşamasını istəmir. Belə ki, Emil Əmiraslanovun ailə üzvü dələduzluğun qurbanı olub. Onun qardaşı Əli Əmiraslanov "Instagram" səhifəsini satın almaq üçün özünü Ramin İsmayılov kimi təqdim edən şəxslə elektron poçt vasitəsilə əlaqə saxlayıb.\n"Qardaşıma deyib ki, pulu İsmayılov Ramin Musa oğlunun adına göndər, mən Bərdədə götürəcəyəm. Bundan sonra Əliyə e-mail ünvanını və şifrəni verəcəyini bildirib”, – Emil deyir.\nƏ.Əmiraslanov Ramin adlı şəxsin dediyi kimi edib. Lakin həmin şəxs vədinə əməl etməyib. Pul göndərildikdən sonra o, Əli Əmiraslanovun mobil nömrəsini bloklayıb. Başqa bir nömrə ilə əlaqə saxlanılsa da, Əmiraslanov R.İsmayılov tərəfindən təhqir edilib.\nBərdədə yaşadığını dediyi üçün zərərçəkmiş rayonun Baş Polis İdarəsinə zəng vurub və şikayətini bildirib. İdarədən məsələdən xəbərdar olduqlarını bildiriblər. Həmin şəxs barədə dəfələrlə idarəyə müraciət edildiyi söylənilib.\nLeyla Şıxlinskaya 56 mindən imtina etdi - daha çox istəyir\nArif Qaraşovun oğlu dünyada bir neçə gün əvvəl təqdim olunan bahalı avtomobili Bakıya gətirdi (FOTO)\n"MedEra"da həkimlər arasında DAVA - Xəstəni səhv müalicə etdiyinə görə (FOTO)\nDeputatın kitabında qrammatik və üslub səhvləri aşkarlandı - FOTO\n"NAZ Lifan"ın saytında necə "qız tutmalı"? (FOTOFAKAT)\nRejissor Arif Qazıyev 325 min manatlıq dələduzluq işinə görə məhkəmədə dindiriləcək\nVəzifədən çıxarılan idarə rəisinin qızı: “Atam bəziləri kimi 5 arvad saxlamır”\nAysel Şükürova atasının işdən çıxarılmasına söyüşlə cavab verdi\nNəsibə Zeynalovanın ruhuna məşhur şirkətdən hörmətsizlik (FOTOLAR)\n“Sağalmışam, amma pulu ipoteka borcum üçün yığıram, könlüm belə istəyir!” - Tünzalə Əliyeva\nGoranboyda məktəbli “Hell”-dən öldü\nBakıda şirkət rəhbəri işə düzəlmək istəyən qıza əxlaqsız təklif etdi - FAKT\nFədayə Laçın məhkəmədə mahnı oxudu: "Kimlər gəldi..."\nLütfi Zadənin oğlu: "53 milyon dollarımı və həyatımın 18 ilini itirdim"\nMüğənnilər Məhərrəmlikdə nə edirlər?\nAzərbaycanlı nazir oğlu eşşək belində - FOTOLAR\nBakıda “Ellips” gecə klubunun sahibi həbs olundu - Şərikini döyüb, "həbs" etdiyinə görə\n"Şəhriyar Məmmədyarova dəstək olmağa hazıram" — Manaf Ağayev\nAzərbaycanda otel sahibi həbs olundu - 6 milyon dollar borcu var\nSabiq nazirin gəlninin biznesi ortaya çıxdı - FOTOLAR\nBakıda porno saytların bağlanmasına REAKSİYA: "Anamız, bacımız baxırdı, yaxşı oldu" (VİDEO)\nMilyonçu olmaq üçün nə etmək lazımdır? - Buffettin 9 bəndlik məsləhəti\n“Jara”nın təşkilat komitəsi: ''Zara Azərbaycana gələcək və mədəniyyətimizlə tanış olacaq"\nMüğənni Fədayə Laçın və Penitensiar Xidmətin əməkdaşlarının məhkəməsi başlayır\n19 Oktyabr 2018: Əliqismət Lalayev "Uşaq Avroviziya-2018” müsabiqəsinin təmsilçisinə uğurlar arzuladı\n19 Oktyabr 2018: Dövlət büdcəsi açıqlandı: 2 milyard manatlıq fərq\n19 Oktyabr 2018: Əflatun Rufiyevin Beyləqana başçı gedəcəyi xəbərini kimlər yayır? - Alı Alıyevin adamları yoxsa...\n19 Oktyabr 2018: Məşhur iş adamına kimlər problem yaradır?\n19 Oktyabr 2018: Cənubi Qafqazda ilk dəfə: Azərbaycan bankı SWIFT-ə qoşuldu\n19 Oktyabr 2018: BMT Azərbaycanda uşaqların cinsə görə seçilməsi haqda: Problem bizi narahat edir\n19 Oktyabr 2018: Prezident İlham Əliyev sərəncam imzaladı\n19 Oktyabr 2018: Zamirə Hacıyevanın bədxərcliyi londonluları şoka saldı: "Bu sərsəmlikdir!" (VİDEO)\n19 Oktyabr 2018: “Məndən az qala əmlakın dəyərində haqq tələb edirlər…” – Reyestr Xidmətinə ŞOK ittihamlar!\n19 Oktyabr 2018: "Bank BTB"nin gizlətdiyi hesabat üzə çıxdı - şok iddia\n19 Oktyabr 2018: Dağlıq Qarabağ problemi postsovet məkanında ən təhlükəli münaqişədir - Baş konsul\n19 Oktyabr 2018: Badamdardakı sürüşmə zonasından xəbər var\n19 Oktyabr 2018: "Trabzonspor"dan Azərbaycana təbrik mesajı (FOTO)\n19 Oktyabr 2018: "Qüdrət Şükürov kimi insanlara güzəşt edilməli deyil" - deputat\n19 Oktyabr 2018: Azərbaycan sərhədçiləri İran gəmisinin heyət üzvlərini xilas etdilər\n19 Oktyabr 2018: Leyla Əliyeva kitab təqdimatında (FOTOLAR)\n19 Oktyabr 2018: Eldar Əzizov "meriyanın hacı Ramizi"ni deşifrə edə biləcəkmi?\n18 Oktyabr 2018: Ermənistan XİN-in keçmiş başçısına ölkəni tərk etmək qadağan olundu\n18 Oktyabr 2018: Allahşükür Paşazadə Avstriyaya səfərə gedib\n18 Oktyabr 2018: Azərbaycandan 29 milyon pul çıxaran şəxs MƏHKƏMƏ QARŞISINDA\n18 Oktyabr 2018: Leyla Şıxlinskaya 56 mindən imtina etdi - daha çox istəyir\n18 Oktyabr 2018: Səudiyyəli jurnalistin qətlində şübhəli bilinən şəxs yol qəzasında öldü\n18 Oktyabr 2018: Prezidentin maaşlarını 2000 manata qaldırdığı şəxslərin TAM SİYAHISI\n18 Oktyabr 2018: "İrşad Electronics" rəhbərinin ölüm səbəbi açıqlandı\n18 Oktyabr 2018: DTX və DSX əməliyyat keçirdi - Hərbi sirrləri xaricə ötürən casus yaxalandı - FOTO\n18 Oktyabr 2018: Nazirlik Badamdardakı sürüşmə sahəsi barədə: Ümumi stabil gərginlik qalmaqdadır\n18 Oktyabr 2018: İlham Əliyev Türkmənistanın Nazirlər Kabineti Sədrinin müavinini qəbul edib\n18 Oktyabr 2018: Rüfət Aslanlının 200 min dollarlıq qol saatı, 150 minlik maşını (FOTOLAR)\n18 Oktyabr 2018: Azərbaycanda ilk dəfə rəngli pambıq yetişdirilib (VİDEO)\n18 Oktyabr 2018: Arif Qaraşovun oğlu dünyada bir neçə gün əvvəl təqdim olunan bahalı avtomobili Bakıya gətirdi (FOTO)


Ştefan Stoyka: "Azərbaycanla oyun millidəki taleyimdə heç bir rol oynamayacaq" - Report.az\nŞtefan Stoyka: "Azərbaycanla oyun millidəki taleyimdə heç bir rol oynamayacaq"\n12 Noyabr, 2015 10:40\nBakı. 12 noyabr. REPORT.AZ/ "Yenə ağır oyun olacaq. Hesab edirəm ki, bu, bir testdir. Çünki hazırda nəyimizin olduğunu bilməliyik". "Report"un məlumatına görə, bunu noyabrın 17-də Azərbaycan millisi ilə Bakıda keçirəcəkləri yoldaşlıq görüşündən danışan Moldova yığmasının baş məşqçisi Ştefan Stoyka deyib.\nBaş məşqçi səfər öncəsi bütün moldovalı futbolçuları nəzərdən keçirdiklərini və onların nəyə qadir olduqlarını görməyə çalışdıqlarını bildirib: "Qiymətli və önəmli oyunçularımız zədəlidirlər. Heyətimizdə qalan futbolçulardan Nikolay Milinçanu da başından zədə alıb və oynaya bilməyəcək. Başqa hücumçu çağıracağıq. Baxmayaraq ki, forvardımız yoxdur. Vəziyyət belədir. Kimlər varsa, onları yığırıq və Moldova naminə mümkün olanı etməyə çalışırıq. Fikrimcə, ən vacib məsələ budur. Bütün çağırılan uşaqlar özlərini son zamanlar yaxşı tərəfdən göstəriblər. Elə futbolçuları dəvət etməyə çalışırıq ki, 90 dəqiqə ərzində effektli oynayırlar və Azərbaycanla matçda hər şeylərini verə bilərlər.\nÇoxlu problemlərin olduğunu Ş.Stoyka komandanın 4 aparıcı üzvünün zədəli olduğunu və bir futbolçunun Rusiya Premyer Liqasında vacib oyunu olduğu üçün bu matça çağırılmamasını xahiş etdiyini deyib. O, bildirib ki, Azərbaycan futbola ciddi güc sərf edən böyük ölkədir: "Orada 10 il ərzində bütün dünyadan məşqçilər olublar. Onlar öz oyunçularına çox böyük sərmayə qoyublar. Bununla belə, çərçivədən kənara çıxacaq nəyəsə nail olduqlarını demək olmaz. Baxmayaraq ki, futbola inanılmaz dərəcədə vəsait sərf ediblər. Biz də inkişaf edirik. 3 milyonluq ölkənin böyük rəqiblərlə vuruşması çətindir. Amma əlimizi yanımıza salmayacaq, bütün rəqiblərlə döyüşəcək və Moldovanı hər gün daha yuxarı qaldırmağa çalışacağıq".\nTəcrübəli mütəxəssis, həmçinin bildirib ki, Azərbaycanla oyunun nəticəsi onun yığmadakı taleyində heç bir rol oynamayacaq: "Mənim və Moldova millisinin öz taleləri var. Ən əsası odur ki, yeni müqavilə məsələsində ən azı əl sıxmışıq. Bu da iki kişinin söhbətində önəmli məqamdır".\nQeyd edək ki, Bakı Olimpiya Stadionunda keçiriləcək yoldaşlıq görüşü saat 21:00-da start götürəcək.


Qarabağ komitəsinin Bakı Şəhər Baş Polis İdarəsinə qarşı iddiası rədd olunub | Report.az\nQarabağ komitəsinin Bakı Şəhər Baş Polis İdarəsinə qarşı iddiası rədd olunub 2 saylı Bakı İnzibati-İqtisadi Məhkəməsində Qarabağ Komitəsinin təşəbüs qrupunun üzvləri – Pənah Hüseyn, Mirmahmud Mirəlioğlu və Tural Abbaslının Bakı Şəhər Baş Polis İdarəsinə (BŞBPİ) qarşı qaldırdıqları iddia üzrə məhkəmə iclası başa çatıb.\n14 Oktyabr , 2019 09:51\n“Report”un xəbərinə görə, hakim Etibar Mustafayevin sədrliyi ilə keçirilən prosesdə qərar elan olunub.\nBŞBPİ-nin Mətbuat Xidmətinin rəisi, polis mayoru Elşad Hacıyev “Report”a açıqlamasında qeyd edib ki, icazəsiz mitinq keçirilməsi ilə bağlı onların diqqətinə çatdırılıb ki, Bakı Şəhər İcra hakimiyyəti ilə razılaşdırılmayan, yaxud sanksiyalaşdırılmayan hər hansı kütləvi tədbirin qarşısı polis tərəfindən qətiyyətlə alınacaq.


Quran Surah al-Hijr as rendered in/by Farsi:: Ghodratollah Bakhtiari Nejad\nal-Hijr Farsi:: Ghodratollah Bakhtiari Nejad an-Nahl - The Bee <= Next Surah Prev Surah =>\n15:1 Əlif, Lam, Mim, Ra! Bunlar (mükəmməl ilahi) Kitabın və açıq-aydın (mö’cüzə olan) Qur’anın ayələridir.\n15:2 Kafirlər (qiyamət günü), yəqin ki, müsəlman olmalarını istərdilər!\n15:3 (Ya Rəsulum!) Qoy (kafirlər) hələ (istədikləri kimi) yeyib içsinlər ,(dünyadan) ləzzət alsınlar, arzuları-ümidləri başlarını qatsın. (Düçar olacaqları müsibəti) sonra biləcəklər!\n15:4 Biz heç bir məmləkəti (heç bir ölkənin əhalisini) əcəli (lövhi-məhfuzda onun üçün müəyyən edilmiş vaxt) gəlib çatmamış məhv etmədik.\n15:5 Heç bir ümmət əcəlini nə qabağa çəkə bilər, nə də yubandıra bilər.\n15:6 (Müşriklər Peyğəmbərə) belə dedilər: “Ey özünə Kitab nazil edilən kəs! Axı sən divanəsən!\n15:7 Əgər sən doğru danışanlardansansa (Peyğəmbər olduğun barədəki iddian düzgündürsə), mələkləri bizə gətirsənə!”\n15:8 (Allah onların cavabında buyurdu: ) “Biz mələkləri yalnız haqq olaraq (peyğəmbərlərə vəhy gətirmək, kafirlərə əzab vermək üçün) endiririk. O zaman onlara (kafirlərə) heç bir möhlət verilməz!\n15:9 Şübhəsiz ki, Qur’anı Biz nazil etdik və sözsüz ki, Biz də onu (hər cür təhrif və təbdildən; artırıb-əskiltmədən) qoruyub saxlayacağıq!”\n15:10 (Ya Rəsulum!) Biz səndən əvvəl də ümmətlərə peyğəmbərlər göndərmişdik.\n15:11 Onlara elə bir peyğəmbər gəlmədi ki, ona istehza etməsinlər!\n15:12 (Əvvəlki ümmətlər barəsində etdiyimiz kimi) Biz onu (küfrü, istehzanı) günahkarların (sənin qövmündən olan müşriklərin) ürəklərinə belə yeridirik!\n15:13 Özlərindən əvvəlkilərin başlarına gələnlər (müsibətlər) göz qabağında olduğu (olub keçdiyi) halda, onlar (yenə də) ona (Qur’ana) inanmazlar.\n15:14 Əgər onlara göydən bir qapı açsaq (nərdivan endirsək) və onunla durmadan yuxarı dırmaşsalar (göydə Allahın qüdrətini və əzamətini görsələr) yenə də (inanmayıb):\n15:15 “Gözümüz bağlanmış (xumarlanmış), biz sehrlənmişik (Muhəmməd bizi ovsunlayıb gözümüzü bağlamışdır)”, - deyərlər.\n15:16 Biz səmada bürclər yaratdıq, onlara baxanlar üçün (ulduzlarla) bəzədik.\n15:17 Onları hər bir məl’un (Allahın dərgahından qovulmuş, rəhmətindən kənar edilmiş, daşqalaq olunmuş) Şeytandan qoruduq.\n15:18 Lakin (şeytanlardan) kim (mələklərin söhbətinə) xəlvəti qulaq assa, onu odlu bir axan ulduz (məş’əl) tə’qib edər (və üstünə düşüb yandırar).\n15:19 Biz yer üzünü döşədik (orada hər şeyi yerbəyer etdik), orada möhkəm dayanan dağlar yerləşdirdik, hər şeydən (bütün meyvələrdən) müəyyən ölçüdə (lazım olan qədər) yetişdirdik.\n15:20 Sizdən və sizin ruzi vermədiklərinizdən (qul, kəniz, ev heyvanları və sairədən) ötrü yaşayış üçün lazım olan hər şey yaratdıq. (Ruzini siz yox, Biz veririk. Onun, sadəcə olaraq ixtiyarı sizdədir).\n15:21 (Yerdə və göydə) elə bir şey yoxdur ki, onun xəzinələri Bizdə olmasın. Lakin Biz ondan ancaq müəyyən (lazım olduğu) qədər endiririk. (Onun nə qədər lazım olması isə yalnız Bizə mə’lumdur).\n15:22 Biz (buludla) yüklənmiş (bitkilərə, ağaclara həyat verən, onları tozlandıran) külək göndərdik, göydən yağmur endirib sizə su verdik (içirtdik). Yoxsa onu yığıb saxlayan (bir yerə toplayan) siz deyilsiniz! (Allah yağış suyunu saxlayıb istədiyi vaxt, istədiyi yerə yağdırar).\n15:23 Həqiqətən, dirildən də, öldürən də Bizik, (hər şeyə) varis olan da Biz (Sizi məhv etdikdən sonra yer üzünə sahib olub onu istədiyimizə verən də, hər şey fənaya uğradıqdan sonra əbədi qalan da Bizik!)\n15:24 Sizdən əvvəl kimlər gəlib-gedibsə, onları da bilirik, sizdən sonra kimlər gələcəksə, onları da! (Və ya sizdən əvvəl də, sonra da iman gətirənləri bilirik!)\n15:25 Həqiqətən, Rəbbin (qiyamət günü haqq-hesab çəkmək üçün) onları bir yerə yığacaq. O, hikmət sahibidir, (hər şeyi) biləndir!\n15:26 Biz insanı quru (toxunduqda saxsı kimi səs çıxaran) və qoxumuş (və ya torpaqdan tədriclə dəyişib başqa şəklə düşmüş) qara palçıqdan yaratdıq!\n15:27 (Cinlərin babası) can tayfası (və ya İblisi) daha öncə (insandan əvvəl) tüstüsüz oddan xəlq etmişdik.\n15:28 (Ya Rəsulum!) Xatırla ki, bir zaman Rəbbin mələklərə belə demişdi: “Mən quru və qoxumuş (dəyişib başqa şəklə düşmüş) qara palçıqdan insan yaradacağam!\n15:29 Mən ona surət verib ruhumdan üfürdüyüm zaman siz ona (ibadət yox, tə’zim məqsədilə) səcdə edin!”\n15:30 Bundan sonra mələklərin hamısı ona (tə’zim məqsədilə) səcdə etdilər.\n15:31 Təkcə İblisdən başqa! O, səcdə edənlərlə birlikdə olmaqdan imtina etdi.\n15:32 (Allah buyudu: ) “Ey İblis! Sənə nə olub ki, səcdə edənlərlə birlikdə səcdə etmirsən?”\n15:33 (Şeytan) dedi: “Sənin quru və qoxumuş qara palçıqdan yaratdığın insana səcdə etmək mənə yaraşmaz!” (Adəmə səcdə etmək mənim üçün düz olmaz, çünki mən oddan yaranmışam. Od isə torpağı yandırdığına görə ondan üstündür!)\n15:34 (Allah) buyurdu: “Oradan (Cənnətdən və ya səmalardan) çıx. Sən məl’unsan! (Dərgahımdan qovulmuş və rəhmətimdən kənar edilmişsən!)\n15:35 Sən qiyamət gününə qədər lə’nətlənmişsən!”\n15:36 (İblis) dedi: “Ey Rəbbim! İnsanların (qəbirlərindən qalxıb) diriləcəkləri günə (qiyamətə) qədər mənə möhlət ver!”\n15:37 (Allah) buyurdu: “Sən möhlət verilənlərdənsən”\n15:38 Ancaq mə’lum vaxtın gününə (İsrafil surunu birinci dəfə çalana və bütün məxluqat məhv olana) qədər!\n15:39 (İblis) dedi: “Ey Rəbbim! Məni azdırmağına (rəhmətindən kənar etməyinə) əvəz olaraq and içirəm ki, mən də (bunun müqabilində) onlara (pis əməllərini, günahlarını) yer üzündə yaxşı göstərib onların hamısını yoldan çıxaracağam!\n15:40 Yalnız Sənin sadiq bəndələrindən başqa!”\n15:41 (Allah) buyurdu: “Mənə görə, bu, düz yoldur! (Və ya: Bu, sonu Mənə gəlib çatacaq doğru yoldur!)\n15:42 Sənə uyan azğınlar istisna olmaqla, bəndələrim üzərində (onları yoldan çıxarıb günaha vadar etməyə) sənin heç bir hökmün olmaz!\n15:43 Şübhəsiz ki, Cəhənnəm onların hamısına və’d olunmuş (onları gözləyən) yerdir!\n15:44 (Cəhənnəmin) yeddi qapısı (təbəqəsi) var. Hər qapıdan müəyyən bir dəstə girər.\n15:45 Allahdan qorxub pis əməllərdən çəkinənlər isə cənnətlərdə və bulaqlar başında olacaqlar.\n15:46 Ora sağ-salamat (sağlıqla) və (hər şeydən) əmin olaraq daxil olun!”\n15:47 Biz onların ürəklərindəki kin-küdurəti çıxarıb atdıq. Onlar qardaş olub taxt üstündə qarşı-qarşıya əyləşərlər.\n15:48 Onlara orada (Cənnətdə) heç bir yorğunluq (zəhmət) üz verməz. Onlar oradan çıxan da deyillər. (Cənnətdə əbədi qalacaqlar).\n15:49 (Ya Rəsulum!) Qullarıma xəbər ver ki, (tövbə edəcəkləri təqdirdə) Mən, həqiqətən, bağışlayanam, rəhm edənəm!\n15:50 Eyni zamanda da əzabım da çox şiddətli əzabdır!\n15:51 Həm də onlara İbrahimin qonaqlarından (yanına qonaq gələn mələklərdən) xəbər ver!\n15:52 O zaman ki, onlar onun hüzuruna daxil olub: “Salam!” – dedilər. (İbrahim də qonaqların yeməyə əl uzatmadıqlarını görüb: ) “Biz, həqiqətən, sizdən qorxuruq!” – dedi.\n15:53 Onlar: “Qorxma, biz səni çox bilikli bir oğulla (oğlun olacağı ilə) müjdələyirik!” – deyə cavab verdilər.\n15:54 (İbrahim: ) “Qocalıq məni basdığı vaxtdamı mənə müjdə verirsiniz? Məni nə ilə muştuluqlayırsınız?” – deyə soruşdu.\n15:55 (Mələklər: ) “Biz sənə doğru xəbərlə müjdə veririk. (Allah dərgahından) ümidini üzənlərdən olma!” – dedilər\n15:56 (İbrahim) dedi: “(Haqq yoldan) azanlardan başqa, Rəbbinin mərhəmətindən kim ümidini üzə bilər?!”\n15:57 “Ey elçilər! (Ey Allahın mələkləri! Bir deyin görək) işiniz nədir?” – dedi.\n15:58 (Mələklər) belə cavab verdilər: “Biz günahkar bir tayfaya (əzab vermək, onları məhv etmək üçün) göndərilmişik.\n15:59 Yalnız Lutun ailəsindən başqa! Biz, sözsüz ki, onların hamısı xilas edəcəyik!\n15:60 Ancaq (Lutun) zövcəsi istisna olmaqla! (Allahın əmri ilə) qət etdik ki, o, (küfr etdiyinə görə) əzaba uğrayanlardan (əzab içində qalanlardan) olacaqdır!”\n15:61 Elçilər (mələklər) Lutun yanına gələndə\n15:62 (Lut) dedi: “Siz yad adamlarsınız (mən sizi tanımıram)!”\n15:63 (Mələklər) belə cavab verdilər: “Xeyr, biz sənə onların (ümmətindən olan kafirlərin) şübhə etdikləri şeyi (əzabı) gətirmişik!\n15:64 Biz sənə (Allahdan) doğru xəbər gətirmişik. Biz, həqiqətən, doğru danışanlarıq!\n15:65 Gecənin bir vaxtı (sonuna yaxın) ailəni yola çıxart, sən özün də onların arxasınca get. Sizdən heç kəs dönüb geri baxmasın (çünki kafirlərə veriləcək dəhşətli əzabı gördükdə halınız pis olar). Sizə əmr olunan yerə gedin!”\n15:66 Və ona (Luta da) vəhy etdik ki, səhər çağı onların (kafirlərin) kökü kəsilmiş olacaq.\n15:67 (Lutun gözəl qonaqları gəldiyini bilən) şəhər əhli (sevinərək) bir-birini muştuluqlayıb (onun yanına) gəldi.\n15:68 (Lut) dedi: “Bunlar mənim qonaqlarımdır. (Onlara hörmət etmək mənim borcumdur). Məni (biabırçı hərəkətlərinizlə onların yanında) rüsvay etməyin!\n15:69 Allahdan qorxun və məni xar etməyin!\n15:70 Onlar: “Məgər biz sənə (şəhərimizə gələn) adamları (himayə etməyə etməyi, onları qonaq saxlamağı) qadağan etmədikmi?” – deyə soruşdular.\n15:71 (Lut) dedi: “Bunlar mənim qızlarımdır. Əgər (istədiyinizi) edəcəksinizsə (buyurun, onlarla evlənin)!”\n15:72 (Ya Rəsulum!) Canına and olsun ki, onlar məstlikləri (küfrləri) içində sərgərdan (şaşqın) vəziyyətdə durub qaldılar. (Lutun nəsihətini qəbul etmədilər).\n15:73 Şəfəq doğanda o dəhşətli (tükürpədici) səs onları bürüdü.\n15:74 Onların altını-üstünü çevirdik və başlarına odda bişmiş gildən bərk daşlar yağdırdıq.\n15:75 Bunda (bu əzabda) düşünüb-daşınanlar üçün, sözsüz ki, neçə-neçə ibrətlər vardır!\n15:76 Həqiqətən, o (Lut tayfasının yaşadığı Sədum şəhərinin xarabaları Qüreyş kafirlərinin Məkkədən Şama getdikləri) yolun üstündə hələ də durmaqdadır!\n15:77 Bunda mö’minlər üçün, sözsüz ki, bir ibrət vardır!\n15:78 Şübhəsiz ki, Əykə əhli də (sıx meşəlikdə yaşayan Şüeyb tayfası da) zalım idi. (Onlar Allaha asi olmaqla özlərinə zülm etdilər).\n15:79 (Göydən od göndərib) onlardan da intiqam aldıq. Hər iki şəhər (Sədum və Əykənin qalıqları) açıq-aşkar göz qabağındadır, (Məkkə müşrikləri onlara baxıb niyə ibrət almırlar).\n15:80 Həqiqətən , (Saleh tayfası olan) Hicr əhalisi də peyğəmbərləri yalançı adlandırmışdılar.\n15:81 Biz onlara (Hicr əhalisinə) mö’cüzələrimizi göndərdik, lakin onlardan üz çevirdilər (bu mö’cüzələrə baxıb ibrət almadılar, Allahın qüdrəti, əzəməti haqqında düşünmədilər).\n15:82 Onlar (Allahın əzabından) salamat qurtarmaq üçün dağları yonub (özlərinə) evlər qurudular.\n15:83 Səhər çağı dəhşətli (tükürpədici) səs onları bürüdü.\n15:84 Gördükləri tədbirlər (möhkəm evlər, qalalar tikmək; var-dövlət yığmaq) onlara heç bir fayda vermədi (Allahın əzabını onlardan dəf edə bilmədi).\n15:85 Biz göyləri, yeri və onlar arasında olan hər şeyi yalnız haqq-ədalətlə (hər şeyi yerli-yerində, bir-birinə uyğun şəkildə) yaratdıq. O saat (qiyamət saatı) mütləq gələcəkdir. Sən (müşriklərdən) yaxşıca üz döndər (və ya onları alicənablıqla bağışla. Allah onsuz da onların cəzasını verəcəkdir!).\n15:86 Həqiqətən, Rəbbin (hər şeyi) yaradandır, biləndir!\n15:87 (Ya Rəsulum!) Biz sənə (hər namazda oxunub) təkrarlanan yeddi ayəni (Fatihə surəsini) və (böyük) əzamətli Qur’anı verdik.\n15:88 (Kafirlərin) bə’zi zümrələrinə verdiyimizə (fani dünya malına) rəğbət gözü ilə baxma (və ya gözünü dikmə, çünki bunların arxasınca küfr edənləri dəhşətli bir əzab gözləyir), onlardan (onlar iman gətirmədiklərindən) ötrü kədərlənmə (yaxud onlara verdiyimiz sərvətə görə qəmgin olma, axirətdə səni daha böyük ne’mətlər gözləyir), mö’minləri qanadın altına al (iman gətirənlərə qarşı təvazökar olub yumşaq davran və onları himayə et!)\n15:89 Və de: “Mən, həqiqətən, (sizi Allahın əzabı ilə) açıq-aşkar qorxudanam!”\n15:90 Eynilə (Qur’anı) bölənlərə endirdiyimiz (əzab) kimi!\n15:91 O kəslər ki, Qur’anı (müxtəlif) hissələrə böldülər! (Yəhudilər və xaçpərəstlər, yaxud müşriklər Qur’anın bir qisminə inanıb, digər qismini inkar edirdilər. Onların bə’zisi Qur’anı şe’r, bə’zisi sehr, bə’zisi isə kahinlik əsəri adlandırırdı).\n15:92 (Ya Rəsulum!) Rəbbinə and olsun ki, Biz onların hamısını (bütün məxluqatı) sorğu-suala çəkəcəyik -\n15:93 (Dünyada) etdikləri əməllər barəsində. (Onlardan haqq-hesab tələb edəcək və cəzalarını da verəcəyik!)\n15:94 (Ya Rəsulum!) Sənə əmr olunanı (Qur’anı) açıq-aşkar təbliğ et və müşriklərdən üz döndər!\n15:95 Şübhəsiz ki, istehza edənlərə qarşı Biz sənə kifayət edərik.\n15:96 O kəslər ki, Allaha başqa tanrı şərik qoşdular! Onlar (başlarına gələcək müsibəti, düçar olacaqları əzabı, bütün bəd əməllərinin aqibətini) mütləq biləcəklər!\n15:97 (Ya Rəsulum!) Doğrusu, Biz onların (istehzalı) sözlərindən sənin ürəyinin qısıldığını bilirik!\n15:98 Sən isə Rəbbini tə’rifləyib şükür et (sübhanallah və bihəmdihi de), səcdə edənlərlə (namaz qılanlarla) birlikdə ol!\n15:99 Və sənə yəqin (ölüm) gələnədək Rəbbinə ibadət et!


BizimTebib.az – Səhifə 6\nXora xəstəliyi, mədənin və onikibarmaq bağırsağın xora xəstəliyi — bütün orqanizmin xronik xəstəliyi. Mədənin və ya onikibarmaq bağırsağın selikli qişasında xora qüsurunun əmələ gəlməsi ilə xarakterizə olunur. Xəstəlik tsiklik gedişli olub, müxtəlif müddətli kəskinləşmə (residivlə) və remissiyalarla keçir. Xora xəstəliyi Geniş yayılmış xəstəliklərdəndir. Bu xəstəliyə kişilər qadınlara nisbətən 3—10 dəfə […]\nXolangit, ankioxolit — öd axacaqlarının iltihabı. Xəstəliyin səbəbi infeksiyanın limfadan, qan damarından, öd kisəsindən, bağırsaqdan öd axacaqlarıva düşməsi, öd kisəsinin xrovik iltihabı və s.-dən ibarətdir. Kəskin və xronik, kataral və irinli olur. Əlamətləri Həzm pozğunluqları, temperaturun yüksəlməsi, sarılıq, qanda dəyişikliklər və s.\nİtdirsəyi — göz qapağındakı kirpik kisəsinin və ya piy vəzisinin kəskin irinli iltihabıdır. Xəstəlik əksər hallarda immuniteti zəifləmiş olan insanlarda (adətən uşaqlarda) və ya badamcıqlarının, burunun əlavə boşluqlarının iltihabı, dişlərdə olan xəstəliklər, qurd invaziyaları, şəkərli diabet və s. xəstəliklər fonunda baş verir. Xalyazionun əlamətləri Xəstəlik ilkin olaraq göz qapağı kənarında […]\nVərəm — yoluxucu xəstəlikdir. O hal-hazırda dünyada ən təhlükəli infeksiyalardan biri olaraq qalmaqdadır və əsasən əhalinin əmək qabiliyyətli hissəsini sıradan çıxarır. Vərəmin törıədicisi Mycobacterim tuberculosis və ya Kox çöpləri tərəfindən törənir. Bunlar aerob, turşuyadavamlı bakteriyalar olub ətraf mühitin bir sıra təsirlərinə qarşı çox davamlıdır. 70°S-də 30 dəqiqəyə qədər, qaynatdıqda 5 […]\nVilson xəstəliyi Morbus Vilson və ya Vilson xəstəliyi (Sinonim: Hepatolentikular degenerasiya) —qaraciyərin Kupfer hüceyrələrində maddələr mübadiləsinin – mis ionlarının mübadiləsinin pozulması ilə gedən autosomal-resessiv irsi xəstəlikdir. Xəstəlik zamanı orqanizmdə misin toplanması baş verir ki, bu da ən çox özünü qaraciyər bə beyinin zədələnmə əlamətləri ilə biruzə verir. Qohumlar arasında nikah […]\nVest sindromu və ya İnfantil spazmlar– yaşdan asılı olan epileptik sindromdur, 3-7 aylıq uşaqlarda müşahidə olunur, körpələrin epileptik ensefalopatiyaları qrupuna aiddir. VS ilə xəstələnmə səviyyəsi hər 1000 diri doğulmuş uşaq üçün 0,4-ə bərabərdir. VS aşağıdakı meyarlarla xarakterizə olunur: ► Epileptik tutmaların xüsusi tipi – aksial və ətraf əzələlərinin massiv mioklonik […]\nUşaqlıq boynunun eroziyası Qadın cinsiyyət üzvlərində, ən çox təsadüf edilən ginekoloji xəstəliklərdən biridir. Hərfi mənada ifadə etsək, eroziya – uşaqlıq boynunun selikli qişasının xoşxassəli dəyişikliyindən ibarətdir. Ancaq ilkin olaraq xoşxassəli olmasına baxmayaraq, uzun müddət mövcud olduğu halda və müalicə olunmadığı təqdirdə, eroziya çox təhlükəli xəstəlik olan uşaqlıq boynunun xərçənginə çevrilə […]\nVaginizm — səbəbləri 90% ehtimalla psixoloji təlaşla bağlıdır. 10% isə orqanik (yəni quruluşla bağlı) səbəblər rol oynayır. Orqanik (quruluşla bağlı) vaginizm səbəblərinə daha çox qızlıq pərdəsinin qalın və ya yüksək kənarlı olması, qızlıq pərdəsinin digər anormallıqları (ara bölməli və ya ələk şəklində qızlıq pərdəsi quruluşu), vagina içindəki ara bölmələr, bartolin […]\nTranzitor işemik həmlə və ya Tranzitor işemik hücum- kəskin infarkt (toxuma ölümü) olmadan işemiya səbəbli nevroloji disfunksiya epizodlarıdır. TİH zamanı nevroloji simptomlar 24 saat ərzində keçib gedir, əks halda xəstəyə İşemik insult diaqnozu qoyulur. Əlamətlər Simptomlar insanlar arasında müxtəlif ola bilər. Ən çox rast gəlinən simptomlara keçici görmənin itirilməsi, nitqin […]\nTonzillit (və ya angina) — badamcıqların və boğaz limfaidlərinin iltihablı kəskin infeksion xəstəliyi. Tomzilitin əlamətləri Xəstəliyin bir neçə forması mövcuddur: kataral, follikulyar, fibrinoz və s. Fəsad – revmatizm, meninqit, laringit, limfadenit və s. Kataral tonzillit boğazda gicişmə, quruluq və ağrı ilə başlayır. Badamcıqlar qırmızı və böyümüş, dil isə quru və […]


Ekspertlər mobil proqramların boşluqları haqda məlumat veriblər\n10:35 19 İyun 2019\nMobil proqramların 89%-i uzaq məsafədən həyata keçirilən haker hücumları qarşısında dayanıqsızdır. Kibertəhlükəsizlik sahəsi üzrə ixtisaslaşmış “Positive Technologies” şirkətinin mütəxəssisləri xəbərdarlıq edirlər ki, mobil proqramların 33%-dən çoxuna müdaxilə mümkündür.\n“ICTnews” Elektron Xəbər Xidməti “iz.ru” saytına istinadən yazır ki, şirkətin mütəxəssisləri cari ildə mobil proqramlar üçün təhdidlərlə bağlı araşdırmalarında qeyd ediblər ki, məlumatların oğurlanması üsulları çox müxtəlifdir. Məsələn, virus proqram təminatı klaviaturalı cihaz sahibinin manipulyasiyalarını izləyir və ya ekran görüntülərini çəkir.\n“iOS” üçün mobil proqramların 38%-i və “Android” üçün isə 43%-də yüksək riskli boşluqlar aşkar edilib.\nSmartfonun virusa yoluxmasının qarşısını alan 100%-lik müdafiə mövcud deyil. Ancaq fərdi məlumatların təhlükəsizliyini daha yaxşı qorumaq üçün üsullar var: məsələn, proqramları vaxtında yeniləmək, bu və ya digər informasiyaya giriş sorğusunu izləmək lazımdır.\nXəbərin orijinal ünvanı: http://ictnews.az/read-61371-news-1.html\n19 İyul 2019 15:35\n19 İyul 2019 14:35\n“Google Play” mağazasında casus proqramları aşkar edilib\nAlimlər kvant kompüterinin işini 200 dəfə sürətləndirməyə nail olublar\n19 İyul 2019 12:35\nYaponiya “Libra” kriptovalyutasının etibarlılığına şübhə edir\n19 İyul 2019 11:35\nElcan ATV-yə keçdi\n19 İyul 2019 18:52\n19 İyul 2019 18:50\n20-21 iyulda istirahətə getmək istəyənlərin nəzərinə\n19 İyul 2019 18:48\n19 İyul 2019 18:47\nAzərbaycanlı xanım Kanadada “ilin ən yaxşı müəllimi” oldu - FOTO\n19 İyul 2019 18:38\n19 İyul 2019 18:37\nBakıda daha bir beynəlxalq turnir keçiriləcək - “Baku Open”\n19 İyul 2019 18:36\n19 İyul 2019 18:32\n19 İyul 2019 18:29\n19 İyul 2019 18:27


Azərbaycanda vergi yükü\nVergi qanunvericiliyində edilmiş və 1 yanvar 2017-ci il tarixdən qüvvəyə minmiş dəyişikliklər vergi ödəyicilərinin hüquqlarının genişləndirilməsi və onlara göstərilən xidmətlərin səviyyəsinin artırılması ilə yanaşı, vergi yükünün azaldılmasını da nəzərdə tutur. Bu da təbiidir, çünki ölkəmizdə həyata keçirilən dövlət vergi siyasətinin əsas hədəflərindən biri vergi yükünün optimallaşdırılması və vergi yükünün tədricən istehsaldan istehlaka keçirilməsinin təmin edilməsidir. Vergi yükünün optimallaşdırılması məqsədilə bir sıra mallar və xidmətlər üzrə vergilərin dərəcələri tam və ya qismən azaldılmış, bir sıra vergi güzəştləri tətbiq olunmuşdur ki, bu da vergi ödəyiciləri üçün əlverişli vergi mühitinin yaranmasına şərait yaratmışdır.


Bir təşəkkür üçün dəyməz - Ayna.az\nBəd xəbərlə başlayacam. Etimad Əsədov öldü. Ölkənin baş qazisi. Ağır xəstəlikdən. Ağciyər xərçəngindən. Ruhu şad olsun. Uğrunda canını fəda etdiyi Qarabağı görmədən getdi.\nƏslində neçə gündür yazı yazmaq istəyirəm. Səhiyyəmiz haqqında. Ard-arda baş verən proseslər mənə bu yazını yazmağa sövq edirdi. Elə Qarabağ qazisinin ağır xəstəlikdən vəfat etməsi xəbəri məni bilgisayar arxasına keçməyə məcbur etdi.\nOndan başlayaq ki, həmkarımız Səbuhi Məmmədlinin müalicəsi üçün prezident İlham Əliyev göstəriş verdi. Səbuhi Məmmədli ağır xəstəlikdən əziyyət çəkir. Müalicəsi üçün xeyli vəsait lazım idi ki, bu pul jurnalistdə nə gəzir? Neçə müddətdir müalicəsi üçün həmkarlarından, insanlardan yardım istəyirdi. Amma o pulu toplamaq da o qədər asan görünmürdü. Nəhayət Mətbuat Şurasının sədri, deputat Əflatun Amaşovun prezidentə müraciətindən sonra prezident jurnalistin sağlığına qovuşması üçün göstərişlər verdi. Həmkarımıza can sağlığı arzu edirəm. Sözüm onda yox.\nBu göstərişdən sonra sosial şəbəkələrdə prezidentə təşəkkür məktubları göydə uçuşmağa başladı. Bu cür halları biz bir neçə dəfə yaşamışıq. Tanınmışlardan hər kimsə — bir qədər əliuzun şəxs olsun, efirlərə çıxmağa şansı olan şəxs olsun, yuxarılara səsi yetən şəxs olsun — həmin şəxsin bəxti bir az gətirir. Yəni aktyor, aparıcı, jurnalist, müğənni, sənət adamı bu mövzu ilə gündəmə gələrsə, dərhal prezident və ya hökumət ona qahmar çıxar, onun müalicəsini öz üzərlərinə götürərlər. İndi deyəcəksiz burda pis nə var ki?\nƏslində daha yaxşı olmazdımı ki, kimsə kimsəyə qahmar çıxmasın? Heç kim heç kimə minnətli olmasın? Təşəkkür filan etmək məcburiyyətində qalmasın? Olmazdımı ki, hər kəs müalicəsini özü həll edə bilsin? Bu daha yaxşı olmazdımı? İndi soruşacaqsız necə? Hamının imkanı buna necə çata bilər?\nÇox sadə. İllərdir ekspertlər bar-bar bağırır ki, icbari tibbi sığorta tətbiq olunmalıdır. Hər kəsin icbari tibbi sığortası olmalıdır. Heç kim həkim pulu, dərman pulu dərdi çəkməməlidir. Hətta bununla bağlı sərəncam verilib. Qanun qəbul olunub. Amma ortada tətbiq yoxdur. Niyə? Niyəsini məndən soruşmayın. Çünki bunun cavabını həm bilirəm, həm də bilmirəm. Bəlkə də elə bu asılılıq, bu təşəkkürlər üçün.\nO ki, qaldı səhiyyəmizə. Ondan illərdir danışırıq. Jurnalistlər, ekspertlər. Amma hələ ki, düzəlməyib. Amma düzəlməsi üçün şans daha çoxdur. Kifayət qədər kadrlarımız var. Yetər ki istək olsun.\nBu istəksizliyin nəticəsidir ki, özləri də səhiyyəmizə etibar etmirlər. Ən xırda sağlamlıq problemləri olanda belə özlərinin yaşatdıqları bu səhiyyəyə etibar etmirlər. Müalicə üçün xaricə, Avropa ölkələrinə üz tuturlar. Hətta dərmanları da burdan almırlar. Həkimə, satılan dərmanlara, səhiyyəyə etibar etmirlər.\nDoğrusu, icbari tibbi sığorta tətbiq olunsa belə, səhiyyədə, islahatlar aparılsa belə, dərmanların keyfiyyəti yaxşılaşmış olsa belə bu, bütün xəstəliklərin Azərbaycanda müalicə oluna biləcəyi anlamına gəlmir. Bunun üçün illər, araşdırmalar, elmi işlər, texniki inkişaf lazımdır. Amma biz birdən–birə fil düzəltməyək də. Elə bu xırda problemləri həll edək ki, yaşamağa ümidimiz olsun.\nBir sözlə, can şirin şeydir. Bu milləti, kasıbları canları ilə imtahana çəkməyin.\nBir təşəkkür üçün dəyməz. Daimi təşəkkürü qazanmaq isə o qədər də çətin deyil.


İlahi qüdrətin nəfəs verdiyi, həyat bəxş etdiyi canlı və cansız görünən hər bir əsər insan övladına Rəbbini sonsuz bir mərifət eşqi ilə tanıdan və ucalığını tərənnüm edən möcüzəvi bir hidayət ruhu daşımaqdadır. Rəbbimizin onunla böyük bir bərabərlik səadətini yaşayanları xüsusi bir ərməğanı olan dərin bir mərifət ruhu ilə dəstəkləməsi ilahi muradı anlamağa və onu yaşamağa yardım edən, qulluq həyəcanını sevimli bir ehtiyac halına gətirən rəhmət nişanəsidir. Bu sonsuz hikmət və mükəmməllik aləmində Rəbbimizin xüsusi sirri olan insan övladı öz üzərinə qoyulan bu mötəbər vəzifəyə verdiyi önəm qədər aləmlərin yeganə sahibini anlama və ona sadiq qul olma yarışında məqam və söz sahibi ola bilər. “Sizin yaradılışınızda və (Allahın) yer üzünə yayıb səpələdiyi canlılarda tam yəqinliklə inananlar üçün (Allahın birliyinə, qüdrət və əzəmətinə dəlalət edən) əlamətlər vardır” (əl-Casiyə, 4) - deyə buyuran Rəbbimizin bu şəkildə imtahana tabe tutulanları əzəməti haqqında xəbərdar etməsi qulluq şəhadətnaməsi daşıyan hər bir varlığı Haqqa yaxınlaşdıran bərəkət çağırışıdır. Bənzərsiz mərifət nuru ilə əhatələnmiş bu aləmdə hikmət təcəllilərinin ərsəyə gətirdiyi hər bir hadisə insan övladının mükəmməl bir təqva ədəbi ilə yetişməsinə qol-qanad verən hidayət vəsiləsidir.\nKainatı min bir hikmət təcəlliləri ilə arifanə və mahiranə bir həssaslıq müstəvisində idarə edən Rəbbimizin mükəmməl bir qüdrət sahibi olduğunu fikrindən heç bir zaman çıxartmayan Hz. Süleyman əleyhissalam ilahi təqdirlə qarşısına gələn bir qarışqadan bir illik azuqəsinin miqdarını öyrənməyə qərar verir və bunu ondan soruşur. Qarışqa da: “İl ərzində bircə ədəd buğda dənəsi mənə kifayət edir” cavabını verir. Cavabın doğruluğunu yoxlamaq istəyən peyğəmbər qarışqanı bir illik buğda dənəsi azuqəsi ilə nəfəsliyi olan şüşə qaba yerləşdirir. İl tamam olunca şüşə qabı gətirdir və baxır ki, qarışqa il ərzində buğda dənəsinin yalnız yarısını yemişdir. Qarışqaya buğda dənəsinin niyə yarısını yediyini sual edən peyğəmbər bu mötəbər varlığın görünməmiş mərifət və zəka əlamətləri daşıyan cavabı qarşısında heyrət içində qalır: “Ey Rəbbimin seçkin qulu! Sənin təklifindən öncə mənim ruzimi şanı uca olan Allah (c.c) verirdi. O Allah (c.c) ki, gecə və gündüzün bir-birinin ardınca gəlib getməsində, ruzi verməsi üçün göylərdən yağmur yağdırmasında, bununla yeri ölümündən sonra diriltməsində, küləkləri yönəltməsində ağılla düşünən hər varlıq üçün Onun (Rəbbimizin) hər şeyə qadir olmasını sübut edən dəlillər vardır. O Allah (c.c) ki, göylərdə və yerdə nə varsa hamısı Onundur. Güldürən də Odur, ağladan da. Öldürən də Odur, dirildən də. Varlıqları erkək və dişi olaraq yaradan da Odur. Mən də bu əzəmətin bənzərsiz sahibinə yönələrək səmimi şükran duyğuları ilə mənə ehsan etdiyi bir illik ruzimi iştahla zamanına uyğun yeyərdim. Çünki Rəbbim məni əsla unutmaz və ruzisiz qoymazdı. Fəqət sən bu işi öz üzərinə alınca güvənə bilmədim, o üzdən də buğda dənəsinin yarısını o biri il üçün saxlamağa qərar verdim”.\nKainatdakı hər bir varlıq, hər bir zərrə bu şəkildə insan övladına Rəbbini ehtişamlı bir mərifətlə tanıma və Ona layiqli bir qul olma mədəniyyətini təbliğ etmə yarışındadır. Lakin etiraf etməliyik ki, bu qədər sayı-hesabı olmayan dəvət rəngarəngliyində insan övladının qəlbini tam mənada əmin edəcək, onu mərifətin əsli ilə tanış edəcək kimsə Rəbbini tanıma və ona eşqlə bağlanma yarışında Ona vasil olmuş bir Allah dostu, peyğəmbər varisi ola bilər. Mərifətə nail olma sənətini ümmətə təbliğ edən Abdulqadir Gilani həzrətləri bu incə məqamı belə açıqlayır:\n“Övladım! Allah (c.c) qullarının əli ilə sənə hər şeyi göndərir. Əgər zərər də gələcəksə yenə onların əli ilə gəlir. Hər şeyi əmrində saxlayan, qəlblərə yumşaqlıq verən sənin Rəbbindir. Qəlbləri qaraldan da Odur. Alan da, verən də, dirildən də, əziz edən də, zəlil edən də, xəstə edən də, şəfa verən də, doyduran da, ac qoyan da, geydirən də, üryan edən də, ehsan edən də sənin Rəbbindir!”.\nHits: 17 clicks


Ceyms Makevoy — Vikipediya\n(Ceyms MakEvoy səhifəsindən istiqamətləndirilmişdir)\n21 aprel 1979 (42 yaş)\nCeyms Endryu Makevoy (ing. James McAvoy, 21 aprel 1979(1979-04-21), Qlazqo) - Şotland aktyor. Yeniyetməlik dövründən aktyorluğa başlayan Ceyms 1995-ci ildə Yaxın Otaq (The Near Room) filmi ilə debüt etdi. 2000-ci illərə qədər bir çox televiziya çıxışları ilə yadda qaldı. Onun görkəmli televiziya işlərinə Böyük Oyun, Utanmaz və Qum təpəsinin uşaqları kimi seriallar daxildir. Ekran fəaliyyətindən başqa Makevoy 2009-cu ildə Yağışlı Üç Gün (Three Days of Rain) ilə səhnəyə çıxdı. 2011-ci ildə isə Qnomeo və Culyetta və Artur Krismas kimi animasiya filmləri üçün səs çalışmalarında iştirak etdi.\n↑ Almaniya Milli Kitabxanası, Berlin Dövlət Kitabxanası, Bavariya Dövlət Kitabxanası və b. Record #132748134 // Ümumi tənzimləmə nəzarəti (GND) — 2012—2016.\nMənbə — "https://az.wikipedia.org/w/index.php?title=Ceyms_Makevoy&oldid=5510786"


Müxalifət üçün bina - Qalib İBRAHİMOĞLU\nJurnalistlər üçün yaşayış binalarının tikilməsi digər peşə sahiblərini “bizim üçün niyə tikilmir” sualına cavab axtarmağa vadar edir. İndi həkim də dövlətdən ev istəyir, hərbçi də, müəllim də. Hər biri də özlüyündə haqlıdır...\nMətbuat nümayəndələri üçün tikilən ikinci binadan ev ala bilməyənlərin narazılığı hələ uzun müddət davam edəcək. “Niyə mənə yox, filankəsə” deyənlər üç ildən sonra üçüncü binada ev alanda bir başqasının həmin sualı səsləndirməsinə necə reaksiya verəcəklərsə, indi də ev alanların cavabları elədir.\nKəsəsi, əsəblər tarıma çəkilib, evsiz qalanlar təzə mənzil sahiblərini qaralayıblar. KİV nümayəndələrinin belə müzakirələrinə Müasir Müsavat Partiyasının sədri Hafiz Hacıyev də qoşulub. Daha dəqiqi, o da özü üçün ev istəyir. MMP sədri “moderator.az”a belə bir təşəbbüsün partiya rəhbərləri üçün də olmasını arzu edib. Demə, o boyda partiyanın o boyda sədri illərdi kirayələrdə yaşayır. Kimliyindən asılı olmayaraq, kirayədə qalmaq heç də yaxşı hal deyil. O da ola, “Müasir Müsavat” kimi partiyanın sədri olasan. “Mən də istəyirəm ki, nəvələrimin yanında başı uca olum”.\nHacıyev evlə bağlı bir neçə şəxsə ağız da açıb, amma nəticəsiz qaldığından, indiyədək öz mənzilinin qapısını açıb içəri girə bilmir. “Mübarizə adamları olan Rəsulzadə və Elçibəyin də evləri olmayıb, biz də elə insanlardanıq. Məhrumiyyətlər içərisində yaşayırıq, bir tikə çörək tapanda yeyirik, tapmayanda sakit durub dövlətçiliyimiz üçün xidmətimizi davam etdiririk. Amma rüşvətxor, korrupsioner məmurlar ayda 1 villa almasalar dövlətçiliyə qarşı bütün təxribatlara əl atırlar. Çox təəssüf ki, ölkədə mənim kimi şəxslərə qiymət verilmir hələ də. Amma heç eybi olmaz, heç bir haqsızlıq məni tutduğum yoldan döndərməyəcək”.\nHafiz Hacıyevin açıqlamasına digər partiya sədrləri ciddi yanaşmırlar.\nTutaq ki, hakimiyyət partiya sədrləri üçün də bina tikdirəcək. Onda bu bina gərək elə yerdə tikilsin ki, həmin ərazidə mitinq keçirilməsi üçün şərait olsun. Nədən ki, illərdi müxalifət başqa yerlərdə aksiya keçirərək, camaatın istirahət hüquququ pozurlar, qoy bir-iki dəfə də özləri özlərinə qənim olsunlar. İnanın ki, belə olarsa, heç bir müxalifət partiyası mitinq-filan barədə düşünməz.\nO biri tərəfdən, müxalifət üçün binanın tikilməsi bu düşərgədəkilərin gündə əlbəyaxa olmasına gətirib çıxara bilər. Məsələn, hesab edək ki, Hafiz Hacıyevlə Əli Kərimli və yaxud İsa Qəmbər qonşudurlar. Hacıyev səhər partiyasına gedəndə də Kərimliylə Qəmbərə sataşacaq, evinə dönəndə də. Ara qarışıb məzhəb itəcək. Polislərin işi bu davanı sakitləşdirmək olar. Ondansa hər kəs indiyədək necə yaşayıbsa, yaşayışına eləcə də davam etsin.\nNəsə, jurnalistlərin ikinci binasında ev ala bilməyənlər, üç il bir göz qırpımında gəlib keçəcək. Hazırlaşın...


Məzahir Əfəndiyev: Əfqanıstan narkotikləri Cənubi Qafqaz, Rusiya və Avropa regionu üçün ciddi təhlükədir\nƏfqanıstan narkotikləri əsasən İran ərazisi vasitəsi ilə paylanır. Azərbaycanda 2010-cu ildə 1 ton 200 kiloqran narkotik zərəsizləşdirilib\nBu il yanvarın 24-də Tehranda “Əfqanıstandan daşınan narkotiklərə qarşı mübarizə” mövzusunda beynəlxalq konfrans keçiriləcək.\nAvropa İttifaqının maliyyələşdirdiyi layihə çərçivəsində təşkil olunan ikigünlük tədbirə regionun bütün dövlətləri və beynəlxalq təşkilatlar qatılacaq.\nAzərbaycanda Narkotiklərə qarşı Təbliğat təşkilatının rəhbəri, narkotiklərə qarşı mübarizə üzrə beynəlxalq ekspert Məzahir Əfəndiyev “Amerikanın səsi” radiosuna müsahibəsində Əfqanıstan narkotiklərinin marşrutları və regional təsirlərindən danışıb.\nSual: Əfqanıstan narkotiklərinin regional təsirləri nədir?\nCavab: Bunun üçün regionda gedən proseslərə və bundan əvvəlki illərin hesabatlarına nəzər yetirmək lazımdır. Döğrudan da Əfqanıstanda istehsal edilərək qanunsuz yollarla yayılan narkotiklər Qafqaz, Rusiya və Avropa regionu üçün ciddi təhlükə mənbəyidir. Bu baxımdan da beynəlxalq təşkilatlar, o cümlədən Avropa İttifaqı, nüfuzlu dövlətlər Əfqanıstan narkotiklərinin tranzit marşrutlarını müəyyənləşdirib, narkotiklərin yayılmasının qarşısının alınması üçün region ölkələrinə yardım edir. Çox güman ki, İranda Əfqanıstan narkotiklərinin yayılmasına qarşı mübarizə ilə bağlı beynəlxalq konfransın keçirilməsi də təsadüfi deyil. Çünki, 2009-2010-cu illərin hesabatları təsdiq edir ki, dünyada Əfqanıstan narkotikləri liderlik edir. Rusiya və Balkan marşrutu ilə daşınan narkotiklərin əsas başlanğıc nöqtəsi Əfqanıstandır. Bu narkotiklər əsasən İran ərazisi vasitəsi ilə paylanır. Çox yəqin ki, konfrans İran hökumətini Əfqanıstanla sərhədlərini daha da möhkəmləndirməyə və narkotiklərlə mübarzə səylərini artırmağa səsləyəcək.\nSual: Azərbaycan ərazisi ilə keçən qanunsuz narkotik marşrutlarında Əfqanıstanın və İranın rolu nə qədərdir?\nCavab: Azərbaycan narkotiklərin istehsalçı ərazilərdən istehlakçı ərazilərə çatdırılması üzərində yerləşir. Ona görə də, bir qayda olaraq narkosindikatlar, transmilli cinayəkar birləşmələr Cənubi Qafqaz dövlətlərinin ərazilərindən istifadəyə çan atır. Əfqan narkotiklərinin Avropaya daşınmasında bu ölkələri özləri üçün daha yaxşı hədəf hesab edirlər. Əvvəlki illərdəki kimi 2010-cu ildə də belə cəhdlər olub.\nAzərbaycan hüquq-mühafizə orqanlarının zərərsizləşdirdiyi cinayətkar qrupların təhlili göstərir ki, Əfqanıstanda istehsal oluan opium, eləcə də kustar üsulla istehsal edilən heroinin İran vasitəsi ilə Azərbaycana keçirmə cəhdləri, eləcə də Azərbaycan üzərindən Rusiyaya aparılma halları müşahidə edilib. Xüsusilə də, İran vasitəsi ilə Azərbaycanın Ermənistan tərəfindən işğal olunmuş ərazilərindən keçməklə Gürcüstan və daha sonra Türkiyə-Avropaya çatdırılma halları müşahidə olunub. Bu isə sübut edir ki, Əfqanıstan narkotiklərinin İran vasitəsi ilə Azərbaycana keçirilməsi təhlükəsi hələ də qüvvəsindədir.\nSual: 2010-cu ildə İran vasitəsi ilə Azərbaycana gətirilmiş nə qədər narkotik zərərsizləşdirilib?\nCavab: 2010-cu ildə Azərbaycan hüquq-mühafizə orqanları qanunsuz dövriyyədən 1 ton 200 kiloqram qanunsuz narkotik maddə çıxarıb. Bunun da əsas hissəsini İrandan Azərbaycana keçirilən narkotiklər təşkil edir. Bu narkotiklər əsasən quru yolları vasitəsi ilə keçirilib.\nSual: Əfqanıstan narkotiklərinin yayılmasının qarşısının alınması üçün Azərbaycanda beynəlxalq layihələr həyata keçirilirmi? Vaxtı ilə BMT Cənubi Qafqaz ölkələrində belə bir layihə həyata keçirirdi.\nCavab: 2011-ci ildə beynəlxalq təşkilatlar tərəfindən Azərbaycanda narkotiklərin qarşısının alınması istiqamətində hər hansı layihə həyata keçirilmir. Avropa İttifaqı və BMT-nin maliyyələşdirdiyi Cənubi Qafqazda narkotiklərə nəzarət proqramı 2009-cu ildə dayandırılıb. Bundan sonra, Azərbaycan hökuməti təşəbbüslər irəli sürsə də məsələ problem olaraq qalır.\nSual: Azərbaycan narkotiklərə qarşı mübarizə ilə bağlı beynəlxalq əməkdaşlıq şəraitində hansı işləri görür?\nCavab: Bu yaxınlarda, Rusiyanın narkotiklərə qarşı mübarizə xidməti ilə əməkdaşlıq sahəsində sənəd imzalanıb. Azərbaycan region dövlətləri, eyni zamanda da beynəlxalq təşkilatlarla bu sahədə geniş əməkdaşlıq edir.


Sahibkarlar üçün "RADAR" tətbiq olunacaq - YENI QANUN » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nSahibkarlar üçün "RADAR" tətbiq olunacaq - YENI QANUN\nYaxın vaxtlarda Azərbaycanda sahibkarlara nəzarət üçün yeni sistem işə düşəcək.\nİndex.az xəbər verir ki, söhbət sahibkarların və şirkətlərin əmək qanunvericiliyinə əməl etməsinə məsafədən nəzarət edilməsindən gedir.\nBu yenilik hazırda Milli Məclisdə müzakirəyə çıxarılmış və artıq ardıcıl olaraq təsdiqlənən dəyişikliklərdə nəzərdə tutulub. Bura işçilərin müqaviləsiz işləməsi, onların sığorta edilməməsi və sair məsələlər aiddir. Həmin məsələlərə indi də nəzarət edilir, amma dəyişikliklərdən sonra nəzarətin forması dəyişəcək və daha sərt xarakter alacaq, üstəlik yoxlama üçün sahibkrların obyektlərinə gəlmək lazım olmayacaq. Bunun üçün məsafədən elektron protokol tərtib edilərək cərimə yazılacaq.\nElektron protokolların tərtibi hələ 2017-ci ildə təsdiqlənmiş qeyri-formal məşğulluğa qarşı mübaricə üzrə Tədbirlər Planında nəzərdə tutulurdu.\nDəyişkiliyin məqsədi odur ki, pozuntu olarsa, inzibati xəta barədə protokol onu törədən şəxsin iştirak olmadan, yəni real rejimdə onlayn olaraq tərtib ediləcək. Başqa sözlə, avtomobillərdə olduğu kimi, şirkətlərdəki pozuntular da məsafədən qeydə alınaraq cərimə yazılacaq. Məhz buna görə, yeni sistem biznes üçün «radar» adlanır.\nDoğrudur, İnzibati Xətalar Məcəlləsinə əsasən, inzibati xətaya görə protokol yalnız məhkəmənin qərarı ilə tətiq edilə bilər. Yəni hər hansı pozuntuya görə hüquqi şəxsi cərimə etmək istəyən qurum, əvvəlcə bu qərarı məhkəməyə göndərməli və cərimə qərarını da yalnız məhkəmə təsdiqləməli idi. Amma bu dəfə məcəlləyə bir qədər dəyişik edərək cəriməənmə prosesini sadələşdiriblər.\nBelə ki, hüquqi şəxs tərəfindən protokol tərtib edilir, əgər şirkət 10 gün ərzində protokolla razılaşıb ödəməni edirsə, bu protokol qərara çevrilir. Ödənməyəndə isə o əvvəlki qayda ilə, yəni təsdiqlənmək üçün məhkəməyə göndərilir.\n«Radar»a hansı rozuntular düşəcək\nSöhbət İnzibati Xətalar Məcəlləsində işçilərlə münasibətlərə həsr olunan 8 maddədə nəzərdə tutulan cərimələrdən gedir. Onların əsasları aşağıdakılardır.\n- işçilərin istehsalatda bədbəxt şadisələrdən sığortalanmaması;\n- işçilərin əmək müqaviləsi olmadan işlədilməsi;\n- kvota üzrə işçilərin sayının gözlənilməməsi\n- məşğulluq idarələrinə boş iş yerləri ilə bağlı məlumatın verilməməsi.\nYeniliklərin məğzi ondan ibarətdir ki, indiyədək bu pozuntular yalnız ənəni yoxlama zamanı ortaya çıxır və bununla balı protokol hökmən sahibkarın iştirakı ilə bağlanmalı idi. İndi isə elektronlaşmış məlumat bazasının köməyi ilə dövlət təşkilatları bu sahəyə məsafədən elektron üsulla nəzarət edəcəklər.\nMəsələn, dövlət xidmətləri, istənilən müəssisədə işçilərin sayı – burada bağlanan əmək müqavilələrinn sayını, eləcə də burada sığortalanmış və sığorta edilməmiş işçilərin sayını aydın görürlər. Nəticədə məsafədən elektron şəkildə protokol tərtib edilərək sığortalanmayan işçilərə görə müəssisəyə cərimə yazılacaq.\nEyni üsul işçilərin müqaviləsiz işlədilməsinə, bəzi qrupların işə götürülməsi ilə bağlı kvotaya əməl ounmamasına və boş iş yerləri haqqında haqqında məşğulluq xidmətinə məlumat verilməməsinə aid olacaq.\nBəs kvota tələbi nədən ibarətdir– sahibkarlar hansı şəxsləri məcburi işə götürməlidirlər?\nƏmək qanunvericiliyinə əsasən bu siyahıya şəhid ailələri, veteranlar, məcburi köçkünlər, əlilliyi olan şəxslər, cəzaçəkmə müəssisəsindən çıxan şəxslər, hətta pensiyaya çıxmasına 2 il qalan şəxslər və sairlər aiddir.\n«Məşğulluq haqqında» qanuna əsasən, işçilərinin sayı 25-dək olan şirkətlər və ya sahibkarlar üçün ıkvota tələbi nəzərdə tutulmayıb, 25-50 nəfər işçiləri olan müəssisələrdə kollektivin azı 3%-i belə şəxslər, 50-100 nəfərlik kollektivi olan müəssisələrdə işilərin 4%-i, 100 nəfərdən artıq olduqda isə işçilərin 5%-i müdafiəyə ehtiyac olan yuxarıda sadalanan işçilərdən ibarət olmalıdır. Məsələn, işçilərinin sayı 200 nəfər olan kollektivdə azı 10 nəfər problemli təbəqənin təmsilisi olmalıdır.\nQanuna görə, kvota tələbinə əməl eməyən şirkət və sahibkarlar cərimələnir, amma əgər indiyədək bunun üçün obyektdə yoxlama aparılıb bu hallar aşkar edilməli idisə, bundan sonra pozuntular məsafədən qedə alınacaq.\nOla bilər ki, iş adamları işə götürmək və kvotaya əməl etmək üçün həmin təbəqəyə məxsus olan şəxsləri tapa bilməsinlər. Belə olduqda dövlət məşğulluq xidməti həmin şirkətə belə şəxsləri yönəldir və onlar həmin şəxsləri işə götürməlidirlər. Əks halda 1500-2000 manacərimə nəzərdə tutulub.\nHazırda bütün bu məlumatlar Əmək və Əhalinin Sosial Müdafiəsi Nazirliyinin elektron informasiya sistemində toplanılıb.\nMaraqlıdır ki, hazırda bütün pozuntuları sahibkarlar özləri də həmin istemə baxarkən görə bilərlər – pozuntular xüsusi rənglərlə bildirilir – məsələn, neçə işçi sığortalanmayıb və sair, bu barədə iş adamlarına bildirişlər də gedir – yəni iş adamlarının pozuntunu aradan qaldırmaq üçün vaxtları var.\nDəyişikliklərin maraqlı məqamı ondan ibarətdir ki, elktron qərarla protokol tərtib edildikdə cərimə məbləğinin aşağı həddi götürülür. Məsələn, kvotaya əməl eməməklə bağlı cərimələr 1500-2000 manat olsa da, elektron protokolda bu cərimə 1500 manatdan göürüləcək.


“Lotu Quli”ni yaxın adamı qətlə yetirib - FOTO » Altaba.az - Sosial İnformasiya Agentliyi\n20-08-2020, 09:30 Baxış: 1 021\n"Lotu Quli” kimi tanınan kriminal avtoritet Nadir Səlifovu qətlə yetirən şəxsin kimliyi ilə bağlı ilkin versiyalar üzə çıxıb.\nBildirilir ki, bu şəxs Xan Əhmədlinski adlı şəxsdir və Nadir Səlifova yaxın adamlardan olub.\n"Lotu Quli”nin dörd güllə yarası alaraq qətlə yetirildiyi qeyd edilir.\n"Lotu Quli” kimi tanınan kriminal avtoritet Nadir Səlifov Türkiyədə qətlə yetirilib.\nBununla bağlı "Anadolu” agentliyi məlumat yayıb.\nOnun bir restoranda şam etdiyi şəxs tərəfindən silahla vurularaq öldürüldüyü bildirilir. Cinayətdə şübhəli bilinən şəxs qaçmaq istəyərkən Antalya-Dənizli avtomagistralında yaxalanıb.\nQeyd edilir ki, "Lotu Quli” Serik rayonunda bir hotelin restoranında öldürülüb.\nHadisə yerinə gələn təcili tibbi yardım maşını kriminal avtoriteti xəstəxanaya çatdırsa da, onun həyatını xilas etmək mümkün olmayıb.\nQeyd edək ki, Nadir Səlifov 1972-ci il avqust ayının 28-də Gürcüstanın Dmanisi rayonunda doğulub. "Quli” gürcü dilində "ürək” deməkdi.\nKriminal aləm ona bu ləqəbi ürəkli olduğuna görə verib.\n"Quli” Marneulidə doğulan azərbaycanlı Otari Bədəlovla ("Otar”) yaxın dost olub. "Otar”ın 2003-cü il martın 21-də Moskvadakı "Suşi” barda naməlum şəxslər tərəfindən güllələnməsindən sonra "Lənkəranski”yə "oğru” adı verən "Nardaranlı Mirseymur” da qətlə yetirilir ki, bunu da indiyədək "Quli”nin qisas cavabı hesab edənlər var.\nİllərdir bu qarşılıqlı qətllər davam edir və son olaraq bu ilin fevralında Moskvadakı "Abşeron” restoranında baş vermiş atışmada da "Quli” və "Lənkəranski” tərəfdarları arasında itkilər olub.\nGürcüstan doğumlu azərbaycanlı "qanuni oğru”lar və kriminallar bu davada əsasən "Quli”ni dəstəkləyir. Vaxtilə onlar bu dəstəyi Rusiya kriminalının "xaç atası” sayılan, Gürcüstan doğumlu Aslan Usoyandan da ("Ded Xasan”) alıblar.\n"Quli”nin Gürcüstana ekstradisiyası məsələsi bir neçə dəfə gündəmə gəlsə də, bu da hansısa səbəbdən mümkün olmayıb.\nİddiaya görə, "Quli” həbsxanada olduğu bu illərdə Azərbaycan vətəndaşlığı alması ilə bağlı rəsmi müraciət etməyib. Vəkillərindən birinin "Quli”yə istinadən dediyi bir cümlə də maraqlıdır: "Məni azad etsinlər, Azərbaycanda 1 saat belə qalmaram...”\n"Quli”nin həbs müddəti azaldığı bir vaxtda qardaşı Müşfiq Səlifovu da həbs etdilər. Voleybol oyununa baxmağa gələn universitet tələbəsi M.Səlifovun üstündən rəsmi məlumata görə, "tapança tapılmışdı”.\nM.Səlifovun həbsindən sonra Azərbaycanın bir neçə həbsxanasında "qiyama cəhd” oldu ki, bu işdə də rəsmilər nədənsə, "Quli”ni sorumlu tuturdular.\n2005-ci ildə isə onun haqqında daha bir qalmaqallı cinayət işi açıldı.\n"Quli”yə və daha bir neçə məhkuma cəzaçəkmə müəssisəsində zorlama faktına, eləcə də ayrı-ayrı şəxslərdən qanunsuz pul tələb etdiyinə görə ittiham irəli sürüldü.\n"Quli” sonadək bu maddələri qondarma, onun "oğru” adına ləkə gətirmək cəhdi kimi qiymətləndirərək, qətiyyətlə rədd edirdi 2005-ci ilin oktyabr ayının 14-də məhkəmədə dediyi son sözlərdən bəzi seçmələri təqdim edirik: "Siyasətlə məşğul deyiləm, mənim öz ideyam var: ədalət və təmizlik...” "Bu məhkəmə prosesinin qapalı keçməsinin əleyhinə olmuşam.\nÇünki mənim gizlədiləsi heç nəyim yoxdur və mən düzəm.\nMən bu gün Azərbaycanda yeganə ”qanuni oğru"yam ki, Azərbaycan türmələrindəki sözübütöv dustaqların və gənclərin taleyi mənim üçün əhəmiyyətsiz deyil. Bu ilin payızında mənim "zon”lara bütün növ narkotikdən istifadənin qadağan olunması barədə "proqonum” olub. Və hər şey də bundan sonra başlayıb...\nÇünki mən həbsxanalarda narkotik satışında külli miqdarda pul əldə edənlərin biznesi üçün əngəl yaratmışam. Mən "qanuni oğru”yam və mənim üçün "oğru” şərəfi hər şeydən üstündür. Mən siyasətlə məşğul deyiləm, mənim öz ideyam var: ədalət və təmizlik..." 2006-cı ilin iyununda Apelyasiya Məhkəməsində "Quli” zorlama maddəsi ilə bağlı bəraət aldı.\nYəni həmin maddə "Quli”yə "yapışmadı”.\nMəhkəmə həmçinin onun qapalı həbsxanada deyil, ciddi rejimli cəzaçəkmə müəssisəsində saxlanılmasına qərar verdi.\nBunu da bir neçə ay əvvəl "Quli”nin vəkillərindən biri deyib: "Əfvlə bağlı da yəqin ki, heç zaman özü müraciət etməyəcək.\nAncaq mən müdafiə etdiyim şəxsin azadlığa buraxılmasını istəyirəm..\nLotu Quli yenidən həbs edildi\n"Lotu Quli"nin adamı danışdı: "O, "neseryoznı" oğlandır" - VİDEO\n“Lotu Quli”nin yaxın adamı öldürüldü – Foto


Kiminle alver edilməli ? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Alverə çıxarkən tək çıxmağı üstün tutanlar qədər, etibar etdikləri ilə birlikdə olmaq istəyənlər də vardır.\nKef və motivasiya da əhəmiyyətli seçkilər edərkən qərarları birinci dərəcədə təsir etməkdədir. Qərarsız qaldığınız anlarda tələsik qərar vermədən, daha müsbət bir anınıza seçkilərinizi təxirə salmanın sizi gərəksiz alverdən xilas edəcəkdir. Princesa ♚\nloading... Hər qadının həyatında ən az bir dəfə başına gəlmiş 15 vəziyyət


Fuad Muradovun nitqi niyə qurudu? » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » Fuad Muradovun nitqi niyə qurudu?\nFuad Muradovun nitqi niyə qurudu?\nOxunub: 1 685 Deputatlığa namizəd seçiciləri ilə görüşdə verilən sualların qarşısında aciz qalıb\nNoyabrın 1-də keçiriləcək parlament seçkilərinə artıq sayılı günlər qalıb. Seçki kampaniyaları da bu səbəbdən bitməyə başlayıb. Lakin bəzi namizədlər qanunun icazə verdiyi müddətə qədər seçicilərlər görüşüb, onların dəstəyini almağa çalışırlar.\nJAM.AZ xəbər verir ki, 34 saylı Xətai ikinci seçki dairəsi üzrə deputatlığa namizəd Fuad Muradov da bu qəbildən təbliğat aparanlardandır. Bu gün sözügedən şəxs rayonun Rahib Məmmədov və Xudu Məmmədov küçələrində 10 binanın sakinləri ilə görüşlər keçirib.\nXeyli sayda insanın toplaşdığı görüşdə maraqlı söhbətlər qeydə alınsa da, Fuad Muradovun nitqini qurudan hallar da olub. JAM.AZ-a verilən məlumata görə, deputatlığa namizəd camaatın qarşısında xeyli məsələlərdən danışıb və sonra onların sözünü dinləməyə başlayıb. Bu zaman seçicilərdən bir çoxu ona müxtəlif suallar verməyə başlayıb.\nMəlumatda deyilir ki, Fuad Muradovun nitqini qurudan əsas sual isə onun niyə Xətai rayonunu seçməsi, Səbayeldəki seçki dairəsindən imtina etməsi, parlamentdə ümumiyyətlə sosial problemlərdən danışmaması, seçkidən seçkiyə seçiciləri yadına salması, qəbuluna gələnləri qəbul etməməsi və digərləri olub. Bildirilir ki, deputatlığa namizəd bu sualların qarşısında aciz qalıb və qısa, qırıq-qırıq cavablar verməklə görüşü başa çatdırıb.


Azərbaycan millisi Afrika çempionuna 5:0 hesabı ilə qalib gəlib – EtikXəbər\nEtikxeber.az xəbər verir ki, futzal tarixində ilk dəfə mundialda iştirak edən Azərbaycan millisi Afrika çempionuna 5:0 hesabı ilə qalib gəlib.\nMillimiz çempionatda “F” qrupunda İran, Mərakeş və İspaniya yığmaları ilə mübarizə aparır. Yığmamız ilk oyununda sentyabrın 13-də Medellin şəhərindəki Coliseo Ivan de Bedout idman kompleksində Afrika çempionu Mərakeş futzalçıları ilə qarşılaşıb.\n“F” qrupunun digər görüşündə isə İran və İspaniya üz-üzə gələcək.